
12 salan piştî veqetîna ji PKK'ê, yekemîn 
hevpeyvîna Mahir Welat di çapemeniyê de: 


Ji girtina Ocalan... 


...Komîteya 

Navendî 


Hilbijartinên li Tiridyê: Kurdên Ewrûpa BLOKA KURDAN dixwazin 


ya PKK’ê 
berpirsyar e! 

dh 


Rojavayê Kurdistanê: Ciwanên Kurd bêdengiya heyîşikandin 


H hilbijartinên li Tirkiyê ketine rojevê û 
Kurd jî di nav lêgerîna li hevkariyê de 
ne. Hevkariya ku heta niha kêm caran pêk- 
hatiye, wihaw dixuyê ku vê carê dikare pêk 
were. Ev nêzîkatiya li welat, li Ewrûpa jî tê 


dîtin. Van rojan hejmarek Kurd li Kolnê ci- 
viyan û helwestek dudilî jî eşkere dibû, 
weke ku beşdarvanekî civînê anî ziman: 
"Piştgiriya BDP'ê dikim, lê naxwazim di bin 
desthilata BDP'ê de bijîm." Rûpel ►ö 


K urdên Rojavayê Kurdistanê di sê hefti- 
yên borî de, li gor daxwaza partiyên 
xwe, bê deng man û nêrîn û baweriyên xwe 
tenê bi rêya înternetê diyar dikirin. Lê hê- 
zeke din a Kurdan, komên ciwanên Kurd, 


serkêşiya xwepêşandanên dawî li Qamişlo 
û bajarên din kirin. Komên ciwanan ji bo 
xebatên xwe Facebookê bikartînin. Gelo ci- 
wanên Rojavê Kurdistanê meydana xebatê 
ji partiyê heyî distînin? Rûpel ^4 

Balyozê Tirkiyê li îraqê, Murad Ozçelîk bo Rûdaw: 


Piştî serdana Erdogan 
wê peywendiyên me 
bigihin asteke pêşketî 


►Em hêvîdar in ku PKK 
daxwaziyên xwe bi çekan 
neke û ji çiyayan dakeve 

►Em nikarin bi eşkereyî 
behsa hemû tiştan bikin 


B alyozê Tirkiyê li îraqê Murad Ozçelîk 
di hevpeyvînekê de ligel Rûdawê 
behsa peywendiyên Tirkiye û Herêma 
Kurdistanê yên piştî serdana Erdogan 
dike û dibêje "Giringî û taybetmendiya 
serdanê hebû." 

Ozçelîk derbarê pirsa Kurd li Tirkiyê 
dibêje ji niha û vir de wê di çarçoveya 
proseya vekirina demokratîk de hemû 
mafên Kurdan bên dayîn, herwiha dibêje 
ez hêvîdar im ku PKK ji çiyayan dakeve. 


Rûdaw: Hatina Erdogan bo Herêma 
Kurdistanê çi peyameke xwe heye? 

Murad Ozçelîk: Taybetmendiya ser- 
dana Erdogan bo Hewlêrê hebû. Ji vir û 
şûnde wê peywendiyên navbera Tirkiye 
û Herêma Kurdistanê gelekî bi hêz bin û 
wê bighîjin astekî pir bilind. Vekirina 
qonsolxane, bankên Tirkî û hêla asmanî 
ya Turkish Airlines, baştirîn mînak in ku 
em bêjin peywendiyên me yên bihêz 
ligel Herêma Kurdistanê hene û em kar 
ji bo wê yekê dikin ku hêjî bihêztir bikin. 

Erdogan çawa biryar girt ku serdana 
Herêma Kurdistanê bike? 

Herêma Kurdistanê girîngiya xwe 
heye. Bi rastî serdana Serokwezîrê Tir- 
kiyê, dîrokî bû, hem ji bo vê hêrêmê û 
hem ji bo Tirkiyê, ji ber ku ev yekemîn 
Serokwezîr e li ser astê hemû dinyayê û 
li ser astê Tirkiyê ku bi fermî serdana 
Herêma Kurdistanê bike. 


Brîtanya û Swêd bi hev re 
penaberan dersînor dikin 


Prosesa vebûna demo- 
kratîk li Tirkiyê di çi 
qunax de ye? 

Niha em nikarinbi 
eşkereyî behsa hin 
tiştan bikin, lê ji 
niha û şûn de di 
çarçoveyê pro 
sesa vebûna de- 
mokratîk wê 
hemû mafên 
Kurdan bên 
dayîn, eger dax- 

waziyên hin kes û aliyan hene, bila bi 
şêwe û rêyên siyasî be, em weke Hikû- 
meta Tirkiyê û Serokê Herêma Kurdis- 
tanê, Mesûd Barzanî jî li ser wê prosesê 
yekdeng in. 

Niha çi daxwaziyên Tirkiyê ji PKK'ê 
hene? 

Derbarê pirsc| 


ew biryarekê bidin û daxwaziyên xwe bi 
çekan nekin. Ji çiyan dakevin û li ser erdê 
daxwaziyên xwe bikin û bên nava mey- 
dana karê siyasî, ji ber ku dema şerê çek- 
darî nemaye, birêz Erdogan jî got divê 
xelk li ser erdê mafên xwe bidest bixin, 
lê ne li çiyayan. 


em hêvîdar in ku Hevpeyvîn: Hîvîdarim Ehmed 


u xwendekar Kurdan bi 
Norwêciyan didin nasandin 


London (Rûdaw) - Roja 
09.03.2011'an Brîtanya ca- 
reke din dest bi dersînorki- 
rina penaberên Kurd û Îraqî 
bo Bexdayê kir. Ev yek jî bero- 
vajî wê biryarnamê ye ku Ko- 
mîserîya Bilind a Penaberan a 
girêdayî rêxistina Neteweyên 


Yekbûyî (NY) pêşkêşî Brîtanya 
kiribû. 

Li gor agahiyên Rûdawê di 
wê firokeyê de ku saet 7'ê 
serê sibeha 09.03.2011'an ji 
Brîtanya birêketiye, ji xeynî 
penaberên Brîtanya, penabe- 
rên din ên Îraqî ji Swêdê jî tê 


de hebûn. Wezareta Navxwe 
ya Brîtanya red dike ku hej- 
mara kesên desînorkirî zêdeyî 
8 penaberan bû, lê rêxistinên 
parastina penaberan li Swêd û 
Brîtanya dibêjin "Hejmara van 
kesên ku hatine dersînorkirin 
17 kes bûn". 


Norwêc (Rûdaw) - Du ciwanên 
Kurd bi zimanê norwêjî fîlmekî 
dokumentarî li ser Kurdan çêki- 
rin û di çend xwendingeh û 
cihên giştî li Norwêcê fîlmê wan 
hat nîşandan û pêşwaziyeke 
germ lê hat kirin. 

Derhênerên vî fîlmî Çalak Ma- 
rûfî yê xwendekarê masterê li 
zanîngeha Osloyê û Emîr Baba- 
xanî, xwendekarê bakaloryos li 
zanîngeha Osloyê li ser wê bawe- 
riyê ne ku ji bo nasandina Kur- 
dan li Norwêjê pêngaveke pir 
ciddî hatiye avêtin û amaje bi wê 
yekê dikin ku ev fîlm tevî hemû 
kêmasiyan ku piştîvaniya ti kes û 
alîkî nebû, bi şiyanên (îmkanên) 
herî kêm hatiye çêkirin. Ev fîlmê 
dokumentarî ku nave wî "Kurd” 
e, behsa Kurd û Kurdistanê dike. 
Weke ku derhênerên fîlm behs 
dikin, mebesta vî fîlmî ew bû ku 
meseleya Kurdî zêdetir bikeve 
rojeva civaka Norwêcê. 

"Erdogan li sê cîhan bi sê zimanan axivî" 


Hewlêr (Rûdaw) - Roja 29'ê 
Adara 2011'an Serokwezîrê Tir- 
kiyê Receb Tayyip Erdogan di 
çarçova serdaneke du rojî de ji 
bo îraqê, gihişt Hewlêr a pay- 
texta Herêma Kurdistanê û bi 
fermî qonsolxaneya welatê xwe 
û firokexaneya nû li bajarê Hew- 
lêrê vekir. 

Di dîroka peywendiyên Tir- 
kiye û Herêma Kurdistanê de ev 
weke yekemîn serdan tê hesab 
kirin ku peywendiyên navbera 
herdu welatan berbi qunaxeke 
nû de birin, lê hêjî diyar nîne ka 
ev pêngava siyasiyekî bi xwe 
bawer bû yan hewldana parti- 
yeke siyasî ye ji bo ku di hilbijar- 
tinên dahatî yên parlamenê de 
bingeha xwe ya girseyî biparêze. 

Serokê Herêma Kurdistanê, 
Mesûd Barzanî di axaftina bixêr- 
hatina Erdogan de ya di dema 
vekirina firokexaneya navne- 
tewî ya Hewlêrê de, ew serdan 
weke "Girîng û dîrokî" wesifkir 
û got "em dibînin ku ev serdan 
beşek e ji biryarên we yên 
wêrek." Herwiha got "em bi hur- 
met li wan pêngavan dinêrin. îro 
Tirkiye li herêmê roleke mezin 
dilîze, ev jî bi siyaseta we ya jîr 
ve girêda ye û em hêvîdar in ku 
ev siyaseta we di dahatûyê de jî 
berdewam be, ji ber ku em di wê 
baweriyê de ne ku hebûna we 
xizmeteke mezin dide aştî û asa- 
yişa hemû herêmê, herwiha gelê 
Tirkiyê û dostên gelê Tirkiyê jî." 

Serdana Erdogan wisa di de- 
mekê de hat kirin ku di 12'ê He- 
zîrana dahatû de hilbijartinên 
parlamenê li wî welatî tên saz- 
kirin. Partiya Erdogan, AKP ku 
di du hilbijartinên berê de bêti- 
riya kursiyên parlamenê bidest 
xistin, dixwaze li herêmên Tir- 
kan dengên xwe biparêze, tê ça- 
verê kirin ku li Bakurê 
Kurdistanê jî hevrikiyeke sext 
ligel BDP'ê bike. Gelek çavdêr jî 
mebesta sereke ya serdana Er- 


dogan jî bi van hilbijrtinan girê 
didin. Siyasetvan û parlamen- 
terê girêdayî Hevpeymaniya 
Kurdistanî li Parlamena îraqê, 
Dr. Mehmûd Osman dibêje, "Ev 
serdana Erdogan a ji bo Hewlêrê 
pêngaveke girîng bû." Osman di 
wê baweriyê de ye ku yekem 
xala nêgatîv a wê serdanê mi- 
jara PKK'ê bû. "Dibe ku yekem 
xala nêgativ a wê serdanê negu- 
hertina siyaseta Tirkiyê ya li 
himberê PKK'ê be. Jiber ew her 
tim dibêjin PKK rêxistineke ter- 
rorist e, li vir li nav parlamenta 
îraqê behsa wê yekê kir û di 
kongreya rojnamevaniya ligel 
Malikî jî behs kir û Malikî jî hi- 
nekî piştgirî dayê. Li Hewlêrê jî 
bi eşkere negot lê bêguman di 
rûniştinên duqolî de hatiye 
behskirin û ev jî pirsgirêk e, ew 
diçin li Lubnan û Behrên pirsgi- 
rêkan çareser dikin, lê li welatê 
xwe pirsgirêka Kurd çareser 
nakin." 


v 


Erdogan li her sê 
tstasyonên ser- 
dana xwe, li 
Bexda, Mecef û 
Hewlêrê bi sê zi- 
manên cûda 
axaftin kir. Li 
Bexda zimanê wî 
siyasî bû, li Necef 
olî, li Hewlêrê 
aborî... 


Nêzikkirina KurdûTirk- 
menan 

Erdogan di her sê îstasyonên 
serdana xwe de li Bexda, Necef 
û Hewlêr bi sê ziman û sê gota- 
rên cuda axaftin kir. Li Bexda zi- 
manê siyaseta zal bû, li Necej jî 
zimanê olê û li Hewlêrê zimanê 
aborî. Mehmûd Osman got "Er- 
dogan li Necef Seyid Elî Sîstanî 
dît û mebesta wî bi wê yekê 
hebû. Ew dixwazin li Behrênê 
miyangiriyê bikin, ango di na- 
vendê de bimînin û Amerîka jî di 
wî warî de piştgiriyê lê dike." 

Lê tiştê taybet bi serdana 
Hewlêrê, Mehmûd Osman di wê 
baweriyê de ye ku sedema se- 
reke hilbijartinên Tirkiyê ne "Li 
Tirkiyê pêvajoya hilbijartinan 
didome û AKP dixwaze tê de 
serkeve û dengên bêtir li Bakurê 
Kurdistanê bistîne. Ew di wê ba- 
weriyê de ne ku nêzîkbûna ligel 
Herêma Kurdistanê wê tesîrê li 
ser hilbijartinan bike." 

Li gor çavkaniyên Tirkme- 
nan, armanceke sereke ya ser- 
dana Serokwezîrê Tirkiyê bo 
îraqê nêzîkkirina Kurd û Tirk- 
menan bû. Erdogan di wê çar- 
çovê de û di dema serdana xwe 
ya ji bo Bexdayê de ligel nûne- 
rên Tirkmenan li Parlamen û 
Hikumeta îraqê civiya. Serokê 
Eniya Tirkmenî, Sadedîn Erkic 
ragihand aliyê Tirk ji wan xwes- 
tine ku beşdarî merasîma veki- 
rina firokexaneya Hewlêrê 
bibin. Lê Erşed Salihî ku serkir- 
deyeki wê eniyê ye ret kir ku gi- 
vaştinên ji wî corî hebin: 
"Hevdîtin û gotûbêjên me ligel 
birêz Erdogan derbarê vedîtina 
çareseriyeke aştiyane û pêka- 
nîna bi hevrejiyana aştiyane bû, 
axaftinên wî jî di berjewendiya 
hemû pekhateyên îraqê de 
bûn." Salihî ev yek weke karekî 
asayî bi nav kir û got "Hikumeta 
Tirkiyê ku di navbera Ereb û Ci- 


huyan de navbeynkariya aşti- 
yane dike, gelekî normal e ku li 
vir jî heman rolê bide meşan- 
din." Lê Mehmûd Osman ret 
dike ku nêzîkbûna Kurd û Tirk- 
menan ti peywendî bi serdana 
Erdogan ve hebe. 

"Ev salek e ew biryar heye ku 
serokatiya Civata Parêzgeha 
Kerkukê bidin Tirkmenekî, niha 
jî wisa çêbû ku destjikarkişan- 
dina Serokê Civata Parêzgehê 
hevdem bû digel serdana Erd- 
gan." 

Osman Ocalan: Ev serdan 
wateya bi fermî qebûlki- 
rina sîstema federal a He- 
rêma Kurdistanê bû 

Birayê Serokê PKK'ê, Osman 
Ocalan jî derbarê serdana Erdo- 
gan got "Di peywendiyên Kurd 
û Tirkan de du pêngavên dîrokî 
hene; yekem di sala 1991'an 
birêz Turgot Ozal ligel serokên 
Kurd ên Herêma Kurdistanê ci- 
viya û wê yekê zemîn xweş kir 
ku di navbera Kurd û Tirkan de 
serdemeke nû dest pêbike û 
piştî wê Tirkiye li navxwe jî 
pirsgirêka Kurd qebûl kir û pên- 
gaven çareserkirinê li Bakurê 
Kurdistanê destpê kirin. Pên- 
gava duyemîn ev serdana Erdo- 
gan bû bo Herêma Kurdistanê 
ku weke qebûlkirineke fermî ya 
sistema Fedralî ya Herêma Kur- 
distanê tê temaşekirin." Osman 
Ocalan herwiha got "Ew asten- 
giyên ku di rêya azadiya Kurdan 
de hatine derxistin, bi vê ser- 
danê hatin tunekirin û rêya ça- 
reseriyê hat vekirin." Lê wî di 
heman demê de hoşdariya wê 
yekê jî da ku ev serhildanên gir- 
seyî ku gelek welatên Ereb jî 
girtine wê Tirkiyê jî bigirin eger 
ji bo çareserkirina pirsgirêkên 
navxwe pêngavên pêwîst neyên 
avêtin. 


Cara yekemîn 
lîsta girtina 
endamên PKK'ê 
nehat dayîn 

Hewlêr (Rûdaw) - Di serdana 
Serokwezîrê Tirkiyê Recep Tay- 
yip Erdogan a bo îraq û Herêma 
Kurdistanê di 28 û 29'ê Adara 
2011'an de, ev cara yekemîn e ku 
lîsta navên endamên daxwazkirî 
yên PKK'ê ji berpirsên îraqê û 
Herêma Kurdistanê re nehat 
dayîn ku Enqere dixwaze aliyên 
Îraqî wan endaman vegerînin 
Tirkiyê. Ev jî nîşaneke din e ku 
peywendiyê Tirkiye, Herêma 
Kurdistan ê îraqê ne tenê der- 
barê mijara PKK'ê ne. 

Li gor raporeke rojnameya 
Today's Zaman a tirkî ku di hej- 
mara roja l'ê Nîsan a 2011'an de 
hatiye belavkirin, berpirsekî Hi- 
kumeta Tirkiyê ku nexwestiye 
navê xwe eşkere bike gotiye ku 
pêwîst nebû lîsta navên enda- 
mên PKK'ê bidin îraqiyan, ji ber 
ku heta niha ti endamekî PKK'ê ji 
aliyê karbidestên Îraqî, Kurdî û 
Amerîkî nehatine girtin û şandin, 
tevî ku çendîn caran ew lîste ji 
wan re hatiye dayîn. Di vê qu- 
naxê de wê peywendiyên me yên 
bi îraqê re di hemû warekî de 
pêşbikevin." 

Li gor heman raporê di 18'ê 
Hezîrana sala borî de, Tirkiyê lîs- 
teke 248 kesî binavê hejmareke 
birêvebir û kadroyên PKK'ê daye 
Amerîka, îraq û Herêma Kurdis- 
tanê û tê de daxwaz hatiye kirin 
ku wan bigirin û bişînin Tirkiyê. 
Di nav wan navên daxwazkirî de 
jî Murat Karayilan, Cemîl Bayik, 
Mustafa Karasu û Riza Altûn 
hene, lê heta niha ti ji wan kesan 
ji aliyê wan sê aliyan ve nehatine 
girtin. 

Her li gor rapora wê rojna- 
meyê dewleta Tirk di wê bawe- 
riyê de ye ku ew komîteya sê alî 
ya ku di navbera Tirkiye, îraq û 
Amerîka de hatiye pêkanîn bi ar- 
manca bersînggirtina gerîlayên 
PKK'ê, komîteyeke ne serketî bû, 
lê tevî vê yekê jî Tirkiyê bi rêya 
standina zanyariyên nehênî ji 
Amerîkiyan, kariye êrîşên ku 
PKK'ê ji Herêma Kurdistanê dibi- 
rin ser Tirkiyê rawestîne. 

Di dirêjahiya raporê de jî tê 
gotin ku Serokê Herêma Kurdis- 
tanê Mesûd Barzanî bawer dike 
eger Serokwezîrê Tirkiyê li ser 
vê siyaseta xwe berdewam be, 
wê çareserkirina pirsgirêka Kurd 
jî li Tirkiyê hêsantir be, herwiha 
behsa wê yekê jî tê kirin dibe 
Barzanî daxwazê ji PKK'ê bike 
ku çek deynin û bi şêweyekî aşti- 
yane xebata xwe bidomînin. 

Ji aliyekî din, di wê raporê de 
hatiye ku Tirkiye dixwaze heta 
sala 2015'an peywendiyên bazir- 
ganiyên herdu welatan ku niha 
7.5 milyar Dolar e zêdetir bike û 
bighîne asta 12 milyar Dolaran û 
di sala 2010'an de jî bighîne 25 
milyar Dolaran. 

Hêmin Xoşnaw 

P iştî 15 roj despêkirina 
xwepêşandanên li ba- 
şûrê rojava û qiraxên ro- 
javayê Sûriyê, piştî 
nimêja înê ya l'ê Nîsanê li herdu 
bajarên Rojavayê Kurdistanê 
Amûde û Qamîşlo bi hezaran hev- 
welatiyên Kurd dest bi xwepê- 
şandanê kirin. 

Li dijî rejîma Sûriyê nerazîbûna 
yekem di 15'ê Adarê de li bajarê 
Deraa ku dikeve başûr rojavayê vî 
welatî derket. Di despêkê de, li 
Sûriyê neteweya herî hatî çewi- 
sandin Kurd bûn, lê piştî du hef- 
tiyan ew jî ketin nava tevgerê. 

Endamê Encûmena Partiya Wî- 
faqî Sûriyê Xemgîn Dêrikî diyar 
kir ku xwepêşandana roja înê li 
ser daxwaza Rêxistina Ciwanên 
Kurd ên Şoreşger a li Sûriye hat 
saz kirin; "Wê rojê li Amûdê bi 
hezaran Kurd daketin ser kola- 
nan û bêdengiya xwe şikandin. Li 
gor zanyariyan li Amûdê zêdetirî 
8 hezar û li Qamîşlo 20 hezar kesî 
dest bi xwepêşandanê kirine." 

Berevajî xwepêşandanên bajar 
û navçeyên din ên Sûriyê, hêzên 
ewlekariyê yên Sûriyê ti bertekek 
beramberî xwepêşanderên Kurd 
nîşan nedan û herdû xwepêşan- 
dan jî bê şiddet bi dawî bûn. 

Serokê Partiya Yekitiya Demo- 
kratîk (PYD) Salih Mûslim Mihe- 
med derbarê sedema bêdengiya 
hêzên ewlekariyê ya beramberî 
xwepêşanderan dibêje: "Bi bawe- 
riya min ji ber bersivdana Kurdên 


Hîm Mele Ehmed 


S êşema borî serhildana 
gelên Sûriyê li dijî rêjîmê 
kete heftiya çaran. Serhil- 
dan li gelek bajarên Ereb, 
Şam jî di nav de, giha radeya xwe- 
pêşandanên girseyî. Gelek kes li 
Deraa, Latiqya û Şamê hatin kuş- 
tin. Lê Kurdên Rojava di sê hefti- 
yên çûyî de, li gor daxwaza 
partiyan, bê deng man. Nêrîn û 
baweriyên xwe tenê bi rêya bela- 
vokên înternetê diyar kirin. Tenê 
du xwepêşandanên biçûk ji aliyê 
komên nû yên ciwanên Kurd roja 
îna derbasbûyî hatin lidarxistin. 

Dibe ku mirov nikaribe herdu 
xwepêşandanên Kurdan wek ser- 
hildan destnîşan bike, nemaze ku 
hejmara beşdarên herdu çalaki- 
yan herî zêde 2-3 hezar kes der- 
bas nekirin û di kêmî yek 
demjimêrê de bidawî bûn. Lê 
pirsa ku ciwan karîbîn li dijî dax- 
waza partiyan rabin û çalakiyek 
wisa birêvebibin pir balkêş e. 
Gelo Ciwanên rojava meydana xe- 
batê ji partiyan distînin? 

Nesredîn Ehmê çalakvanekî 
Kurd e ku di 16'ê Adarê de li ber 
deriyê Wezareta Hundur li Şamê 
hatibû girtin. Gava ew piştî du 
heftiyan serbest hate berdan, ew 
matmayî ma, ji ber hejmara 
komên ciwanan yên ku di wê 
dema kin de hatin damezrandin. 
Ew di malpera xwe ya Facebookê 
de matmayî dibêje "çendîn dezge- 
hên xortan di van du rojan de 


Amûdê û Qamîşlo bêdengî şikandin 

Çar partiyên Kurd ligel 
Hikûmeta Sûriyê civiyan 


Wênezê jor: Xwepêşandana 3'ê Nîsanê; Wêneyê jêr: xwepêşandana 3'ê Nîsanê li Qamişlo 


Rojavayê K.: Kî pêşengiya serhildanê dike? 

Partî yan Komên Ciwanên Şoreşgêr? 


hatin damezrandin, ew bûn zê- 
deyî partiyan." Gotina Ehmê ras- 
tiyekê derdixe holê ku niha di 
Facebookê de zêdeyî 16 malperên 
cuda hene û hemû ji aliyên komên 
ciwanan ve hatine damezrandin. 
Mezinbûna wan grûban di nava 
300 û 3000 kesî de ye. 

Şêrzan A. çalakvanekî Kurd e û 
li Şamê dimîne. Wî li ser vê mijarê 
ji Rûdawê re got "Partiyên Kurd li 
dijî destpêkirina xwepêşandanên 


herêmên Kurd derketin, lê bela- 
vokên cuda yên ku li ser navê 
Komên Ciwanên Şoreşgêr derdi- 
ketin karîn gava yekê ji vê dest- 
pêkê bavêjin."Komên ciwanan ên 
Facebookê, li gel ku nav û daxwa- 
zên cuda hildidin, lê ew di du tiş- 
tan de mîna hev in. Tişta yekê ew 
e ku ew, berevajî daxwaza parti- 
yên Kurd, daxwaza destpêkirina 
serhildaneke mezin dikin. Ya 
duyem, navê kesên rêber di hun- 


durê welêt de nenaskirî ne. 

Şêrzan A. bi xwe partîzanî ki- 
riye û endamê komeke şoreşgêr e 
ku piştî serhildana 12'ê Adara 
2004'ê de peyda bûbû. Şêrzan li 
ser daxwaza Rûdawê hin agahî li 
ser çend komên Ciwanan da ku li 
hundurê welêt kar dikin. Ew ji 
koma xwe destpê dike, ya Ciwanên 
Kurd û wiha dibêje: "Ev kom piştî 
serhildana Qamişlo çêbû, ramanên 
wê germ û şoreşgêrî bûn, lê berde- 


pirsgirêkê li gel nûnerê 4 parti- 
yên Kurd civiyaye." Lê bi bawe- 
riya çavdêran ev manorkirina li 
gel partiyên Kurdan, ji bo xwe 
dûr xistina ji raperînê ye. 

Xemgîn Dêrikî ew nûçe piştrast 
kir û got: "Parêzgarê Hesekê ji 
partiyên Kurd re gotiye, daxwa- 
zên we çi ne, emê ji we re cîbicî 
bikin. Pêwîst e hûn daxwaza xwe- 
pêşandanan nekin û piştgiriyê jî 
nedin wan." 

Ew partî jî ev in: Partiya Pêşve- 
roya Kurd li Sûriyê, Partiya Yeki- 
tiya Kurd li Sûriyê, Partiya 
Yekitiya Demokrata Kurd li Sûriyê 
û Partiya Çep a Kurd li Sûriyê. 

Xemgîn Dêrikî got: "Wan parti- 
yên Kurd daxwaza hilweşandina 
mersûma 49, dayîna nasnameya 
Sûrî ji bo hevwelatiyên Kurd ên jê 
bê beş û azadkirina girtiyên si- 
yasî. Parêzgar jî di bersivê de go- 
tiye, cîbicîkirina van daxwazan di 
bernameya wan de ye, lê pêwîst 
e hûn xwepêşandanan nekin." 

Serokê PYD'ê bê agehdariya 
xwe ji wê civînê nîşan da, lê got: 
"Ji bo diyalogan dergehê me ji bo 
hemû aliyan vekiriye." 

Bi baweriya Serokê PDY'ê ku 
nêzî PKK'ê ye; "Wê di rojên pê- 
şiya me de xwepêşandan berfi- 
rehtir bibin." Endamê Serokatiya 
Partiya Yekitiya Demokrata Kurd 
li Sûriyê Ebû Sabîrî jî wê xwepê- 
şandan berdewam bibin û got: 
"Du rê li pêşiya Sûriyê hene; ya 
reform yan jî wê xwepêşandan 
berfirehtir bibin û wê ji kokê ve 
gûhertinan bi xwe re bînin." 


wam nekir. Wê xebata xwe bêtir 
kir xebata çandî. Lê piştî destpêki- 
rina serhildanên welatên Ereb, 
hejmarek ji endamên kevin dîsa li 
hevdu kom bûn û me xwest em rê- 
xistinê dîsa geş bikin." Şêrzan A. di 
berdewamiya axaftina xwe de dide 
xuyakirin ku endamên komê zeh- 
metiya dibînin ji bo di bin yek navî 
de kar bikin, nemaze ku ji gelek 
salan ve ew nema çalak bûn. Der- 
barê komên din yên Ciwanan de 
Şêrzan A. dibêje, "Du tevger hene: 
tevgera yekê ji aliyê çend komên 
çandî tê. Komên ku li herêmên 
Kurd di salên çûyî de ji bo çand û 
folklorê kar dikirin. Tevgera 
duyem ji aliyê endamên bingehên 
partiyan peyda bûne. Endamên 
bingehên gelek partiyan, nemaze 
yên Partiya Yekîtî û Partiya Azadî, 
li dijî biryara partiyan xwe kom- 
kirin û amadekariya serhildanê 
kirin, bê ku dema destpêkirinê 
nîşan bidin." 

Ji 3 partiyan piştgirî hat 

Dengê Komên Ciwanan di 
dema dawî de bilind dibe, dax- 
waza wan ji bo tevlîbûna Kurdan 
di serhildana Sûriyê de îna çûyî 
kete qonaxa praktîkê. Sê partiyên 
Kurdên Rojava, Yekîtî, Azadî û Şe- 
pêla Pêşeroj, di l'ê Sibatê de, piştî 
Xwepêşandana Xortan helwesta 
xwe ya fermî guhertin û bi ren- 
gekî vekirî di belavokekê de pişt- 
giriya xwe ji xebatên Komên 
Ciwanan re destnîşan kirin. 


li tevayî Sûriyê bû." Herwiha bi 
baweriya nûnerê Partiya Yekitiya 
Demokrata Kurd a li Sûriyê, Meh- 
mûd Mihemed; "Opozîsyona 
Kurd ji hemû grûbên opozîsyo- 
nên din ên Sûriyê bihêztir e û 
dewlet di vê qûnaxê de naxwaze 
nakokiyan li gel opozîsyona Kurd 
gurtir bike. Ji ber vê yekê jî bê- 
deng bû. Xwepêşandanên Amûdê 


û Qamîşlo despêkek e û wê hemû 
bajar û navçeyên Kurdan bigre 
nava xwe." 

Çarşema borî Serokê Sûriyê 
Beşar Esed di parlementoya we- 
latê xwe de gotarek pêşkêş kir û 
got: "îro Sûriye rastî pilanek pir 
mezin bûye." Esed, soza rakirina 
rewşa ne asayî neda, lê soza 
hinek reforman da. 


Piştî vê yekê hat ragihandin ku 
ji bo lêkolîna pirsgirêka 300 
hezar Kurdên bê nasname yên li 
Sûriyê komîteyek hatiye sazkirin 
û Beşar Esed berî 4 salan soza ça- 
reserkirina wê pirsgirêkê dabû. 

Çavkaniyek taybet yê ku nex- 
west navê wî bê belavkirin, ji Rû- 
dawê re got; "Waliyê Hesekê roja 
30'ê Adarê ji bo çareserkirina wê 

Di nav BDP'ê de rêjeya jinan ji sedî 40 e 


Sabîr Qadirî 


L i Sine piştî kuştin û birîndar- 
bûna çend kesan, Komara îs- 
lamî, bi encamdana wê bûyerê 
Komeleya Zehmetkêşan û alîgi- 
rên wê gûnehbar dikin. Komele jî 
diyar dike ku ev bûyer ji bo pêka- 
nîna cezayê bidarvekirina çalak- 
vanên Kurd, astengkirina xebata 
girseyî û sivîl a gelê Rojhilatê 
Kurdistanê senaryoyek e. 

Du heftiyên borî, li bajarê Roj- 
hilatê Kurdistan, Sine, çend bûye- 
rên çekdarî bûn sedemê kuştin û 
birîndarbûna hêjmarek ji hêzên 
ewlekariya Komara Îslamî ya 
îranê. Nûçegihanê Ajansa Mihrî 
ya girêdaya Komara Îslamî belav 
kir ku, roja 21'ê Adarê çend çek- 
darên nenas hêjmarek ji hêzên 
ewlekariyê li bajarê Sine dan ber 
guleyan. Ev yek jî bû sedemê kuş- 
tina 2 kesên ji vê hêzê û birîndar- 
bûna ciwanek 14 salî. 

Piştî vê bûyerê, li ser rêya He- 
cîcî ya Sineyê hêjmarek polîsên 
trafîkê ji aliyê çend çekdarên 
nenas ve gûle li wan hat reşandin. 
Hêjmarek polîs birîndarbûn û 
piştre vegûhestin nexweşxaneya 
Sine. 

Televizyona Sine bi belavkirina 
nav û wêneyên 4 kesan diyar kir 
ku destê wan di kuştina du kesên 
girêdayî hêzên polîsên wî bajarî 
û hêjmarek bûyerên din hebû, eş- 
kere bû; "Yûnis Ebdî, îrfan Eh- 
medî Kanî Gullzar, Sîrwan 
Mû'minî û Emcet Peywend kûjerê 
çend kesên di çend bûyerên borî 
de hatîn kuştin. Herwiha destê 
van kesan di kuştina mamosta 
Bûrhan Elî, mamosta Şêxûlîslam, 
Xelîfe Îbrahîm û 4 kesên girêdayî 
fermangeha parastina jîngeha 
Sine de hebûn." 

Wê televizyonê li ser zimanê 
dezgehên ewlekarî û îtlaatiyan 
daxwaz ji xelkê kir ku ji bo girtina 
wan 4 kesan alîkarî bikin. 


hemû partiyên din zêdetir bala 
jinan dikişîne. Beştaş tûnditiya li 
dijî jinan a ku her diçe zêde dibe, 
wek "komkujiya jinan" binav dike 
û hêvî dike ku partiyên ku di par- 
lamentoyê de xwedî komê ne ji 
bo pêşî li van kuştinan bigirin 
têkevin nava hewldanan û dibêje 
ku "Partiyên siyasî di vê mijarê de 
xemsar in." 

Ne tenê li parlamentoyê, li 
herderêji sedî 40 

Wek Beştaş radigihîne, BDP ne 
tenê di parlamentoyê de, lê her- 
wiha di rêveberiya partiyê ya 
bajar û navçeyan de, di nava mec- 
lîsên şaredariyan, meclisên giştî 
yên bajaran de jî bi rêbazeke hi- 
qûqî jin xwediyê rêjeya ji sedî 40 
in. Beştaş wiha berdewam kir: 
"Partiya me pir girîng dibîne ku 
jin karibin tevlî biryaran bibin. Ji 
bo vê jî em temsiliyeta jinan, ango 


beşdariya wan a nava partiyê û 
karên siyasî wek gaveke herî gi- 
rîng dinirxînin. 

Em siyaseta xwe jî li gor van rê- 
bazan dimeşînin." 

Hevserokatî nîşana 
wekheviya jin û 
mêran e 

Beştaş bal kişand ser sîstema 
hevserokatiya BDP'ê û got, "Em 
di rêveberiyên bajar û navçeyan 
de, li gelek cihên din hewl didin 
vê sîstemê birêvebibin. Jin di vê 
sîstemê de wek mêran xwediyê 
hemû mafan in." 

Bi baweriya Beştaş beşdariya 
jinan wek nîşana demokratîk- 
bûnê ye û dibêje, ne tenê di hêla 
siyasî de, di hêla civakî û jiyana 
rojane de jî derbarê pirsgirêkên 
wan de guftûgo tên kirin û li gor 
wan ew hewldanên çareseriyê 
dikin. 


Ez partiyên din dil- 
soz nabînim 

Beştaş derbarê tûnditiya li dijî 
jinan a li Tirkiyê agahiyan dide û 
dibêje ku ev tûnditî bûye wek rew- 
şeke sîstematîk û wiha dom dike: 
"Jinên ku rastê tunditiyê tên digel 
ku rayedar û saziyên dewletê agah- 
dar jî dikin, dîsa tên kuştin. Hej- 
mara malên hewandinê gelek kêm 
e. Divê desthilatdarî jî, partiyên din 
jî, çi bikeve ser milên wan, bikin." 
Beştaş di dawiya axaftina xwe de 
destnîşan dike ku partiyên din ji 
ber ku karên ji bo azadiya jinan 
nakin, wan di mijara jinan de dil- 
soz nabîne û wiha dibêje: "Digel ku 
di her daxuyanî û axaftinên xwe de 
behsa azadî û wekheviya jinan 
dikin jî, ne di nava organên parti- 
yên wan de, ne di nava komên par- 
lamentoyê de, ne jî di şaredariyan 
de, beşdariya jinan ne zêde ye, ya jî 
qet tune ye. Ew di her alî de dest- 
hilatdariya mêran dimeşînîn." 


Êrişên bi gûman li Sine 
berdewam in 


Simko Xurşîdî yek kesekî 
bi gûman e 

Hevdem malpera Tabnakî ya 
girêdayî Komara Îslamî ya îranê 
di nûçeyekê de girtina kesek girê- 
dayî Komel ê bi navê Simko Xur- 
şîdî û du kesên din bi nasnav 
ragihand: "Simko Xurşîdî yek ji 
endamên wê partiyê ye, berî çend 
salan têkilî li gel wê partiyê da- 


niye û di artêşa wê partiyê de ra- 
hênanên terorîstî pê hatiye kirin." 

Belavbûna wan nûçeyan jima- 
reyek dijber di nava hêz û aliyên 
siyasî yên Rojhilatê Kurdistanê û 
herwiha di nava çalakvanên si- 
yasî û sivîl ên Kurdan de bi xwe 
re aniye. 

Bi baweriya Endamê Komîteya 
Navendî ya Komela Zehmetkêşan 
belavkirina nûçeyên ji aliyê ragi- 


handina girêdayî Komara Islamî 
ve, wekî hewldanek din a ji bo 
rewşa Rojhilatê Kurdistanê bi nav 
kir. "Ev kiryara Komara Îslamî di- 
kare bibe cûrek ji bihaneyên ku 
bikare bi hêsanî cezayê darveki- 
rinê yê Şêrko Mearîfî û hêjmarek 
ji çalakvanên ku cezayê bidarve- 
kirinê li ser wan heye, cîbicî bike." 

Mûderîsî derbarê Simko Xûr- 
şîdê yê ku tê gotin girêdayî Ko- 


meleya Zehmetkêşan bû û ji aliyê 
hêzên ewlekariyê ve hatiye girtin, 
ji Rûdawê re diyar kir ku ti têkilî 
bi Komele ve nîne; "Ji despêkê ve 
gûmana me li ser navborî hebû. 
Lewra piştî lêkolînê derket holê 
ku têkiliyên Xûrşîdî bi gûman li 
gel dezgehên Îtliatî yên Komara 
Îslamî heye." 

Çalakvanên siyasî û sivîl ên 
Kurd ên Rojhilatê Kurdistanê jî di 
wê baweriyê de ne ku di nava ar- 
têşa pasdaran de aliyek radîkal 
heye û bawerî bi kiryarên bi wî 
awayî heye. Lewra balê dikişîne 
ser grûba "Seîd Îmamî" ya li Teh- 
ranê û "Hîwa Tab" a li Kurdistanê 
ku hevdem li gel du fermandeyên 
pasdaran bûn û berpirsên du 
grûbên terorîstî bû û bi awayê bi 
gûman kiryarên terorîstî dikirin. 

Bi baweriya Endamê Eniya Yek- 
rtûya Kurd Mûxtar Zari'î yê ji Si- 
dibe ku sê alî bikerên van 
bin, Wehabî, PJAK, des- 
şartî û radîkal; "Wehabî ji 
Qaîde ve piştgiriya wan tê 
n. Hem di alî fikir û hem jî di 
aliyê hêzê de dikarin kiryarên bi 
vî awayî encam bidin. PJAK'ê di 
demên borî de gelek kiryarên bi 
vî awayî encam daye û berpirs- 
yartiya xwe jî ragihandiye. Di 
nava artêşa pasdaran de destek 
veşartî wekî, li Kurdistanê Hîwa 
Tab û li Tehranê jî Seîd Îmamî, 
berpirsyartiya çend kiryarên te- 
rorîstî li ser wan eşkere bûye. Di 
nava gelê Kurd de ew hersê nêrîn 
hene û bi nisbet ew bûyerên ku 
vê dawiyê li Rojhilatê Kurdistanê 
qewimîn." 

Hevdem nûnerê Sine û Kamya- 
ran ê li parlementoya îranê Eb- 
dûlcebar Kerîmî bi niyete ji ber 
wan bûyeran nerazîbûna xwe 
diyar bike û ragihand: "Çi kesê li 
pişt wan bûyeran be, ne li pey bi- 
destxistina mafê Kurdan e, belkî 
ew bûyer tenê ji ber ne aramiyek 
zêdetir a li wê navçeyê de ye." 


Meral Daniş Beştaş 


Medya Denîz 

B eriya hilbijartinên 12'ê Hezî- 
ranê li Tirkiyê, beşdariya be- 
rendamên jin di rojeva partiyên 
siyasî de dibe mijarek herî girîng. 
Niha derbarê beşdariya jinan a di 
nava partiyên siyasî de bi rêjeya 


ji sedî 40 BDP ji hemû partiyên 
din xwediyê xeteke cuda ye. 

Berpirsiyara Karên Hiqûqê û 
Mafê Mirovan a BDP'ê Meral 
Daniş Beştaş ragihand ku der- 
barê beşdariya jinan a rêjeya ji 
sedî 40, hevserokî û parvekirina 
birêvebiriya partiyê de BDP ji 

Kurdên Ewrûpa 


RÛdaW I Hejmar 90 


Kurdên derveyî PKK'ê dixwazin piştgiriya BDP'ê bikin... 


...lê bi siyaseta BDP'ê ne razî ne 






►"Piştgiriya BDP’ê 
dikim, lê naxwazim di 
jêr desthilata BDP'ê 
de bijîm." 

►Eger em nebin 
"teref", Tirkiye me 
ciddî nagire. 

►5 parlamenter kêm, 
an zêde, hewqasî ne 
girîng e, ya girîng "te- 
qinandinek" di siya- 
seta Bakur de heye. 


Koln (Rûdaw) - Hilbijartinên 
Parlamentoya Tirkiyê yên 12'ê 
Hezîranê nêzîk dibin û Kurdên 
hundir û derveyî welat ketine nav 
lêgerîna îtîfaq û hevkariyan di 
navbera partî û aliyên Kurd. Li 
gor agahiyên Rûdawê hersê par- 
tiyên lêgal ên Kurdan li Bakurê 
Kurdistanê (BDP, HAK-PAR û 
KADEP) û hinek aliyên din yên 
Kurd ev demekê ye di nav guftû- 
goyên ji bo “Blokek Kurdan" de 
ne û hat zanîn ku aliyên Kurdan 
kêm zêde li ser îtîfaqekê li hev ki- 
rine, lê biryarên dawî hîn neha- 
tine standin. 

Li aliyên din gelek siyasetmedar 
û rewşenbîrên Kurd li Ewrûpa û bi 
taybetî li Almanyayê dijîn û bi nê- 
zîkbûna van hilbijartinan ew jî 
hewl didin ku di avakirina blokekî 
Kurdan de bibin alîkar û heta niha 
çend civîn lidarxistine. Yek ji wan 
civînan Yekşema borî 
(03.04.2011) li bajarê Kolnê pêk 
hat. Di vê civîna ku derdorê 50 
kesan têvlê bûn de, ew yek diyar 
bû ku beşdarên civînê dixwazin di 
vê pevajoyê de çalak bin, tiştekî 
bikin, lê li aliyê din ew bi xwe jî 
derfetên xwe yên bandorkirina li 
ser siyaset û partiyên Bakur bi 
sînor dibînin. Di dawiyê de jî tenê 
belavokek encamnameya civînê ji 
vê kombûnê derket ku tê de pişt- 
girî ji bo “Blokek Kurdî" ji bo hil- 
bijartinên li Bakur û Tirkiyê tê 
nîşandan û li aliyê din jî piştgiriya 
Kurdên Rojavayê Kurdistanê tê 
kirin û banga yekhelwestiyê li 
wan tê kirin. 

Neyekhelwestiya li welat li 
Ewrûpa jîheye 

Parçebûna Kurdan a ku li welat 
heye li Ewrûpayê jî didome, weke 
ku beşdarekî civînê anî ziman: 
“Çawa ku partiyên Kurdan li 
Bakur bi zor tên cem hev û bi zor 
li ser hinek babetan lihev dikin, 
heman rewş li Ewrûpa jî heye, ew 
zehmetiyên ku em di rêya yekhel- 
westiyê li vir dijîn, partiyên me 


Derdorê 50 kesan tevlî civînê 03.04.2011 li Kolnê bûn. Li pêş: Selahattin Çelîk, Mahmut Kilinç, Dicle Firat 


yên li Bakur jî li wir dijîn." Wek tê 
zanîn beriya vê civînê jî çendîn ci- 
vînên bi vî rengî li Kolnê pêkha- 
tin. Tevî ku kesên ku tevlê van 
civînan dibin di raman û arman- 
cên xwe de ne zêde dûrî hev in jî, 
lê beşdarên van civînan heta niha 
nekarî bi hev re civînekê amade 
bikin. Sedemeke sereke ku Kur- 
dên Almanyayê nikarin bi yek- 
dengî helwesta xwe nîşan bidin, 
ne ferqiyên mezin di armanc û ra- 
manên wan kesan de ye, lê di dij- 
beriya wan kesên ku di 
organîzekirina van civînan de cîh 
digrin. Heta behsa wê yekê jî 
dihat kirin ku helwesta hin kesan 
li hemberî PKK'ê dibe sedem ku 


hinek kes nexwazin bi hev re tev- 
bigerin, tevî ku jixwe piraniya 
wan kesên ku tevlê van civînan 
dibin kevne PKK'yî, an jî kesên 
derveyî PKK'ê ne. 

Siyaseta veşartî li pêşiya 
pêşketinê asteng e 

Yek ji wan beşdarvanên ku ev 
rewşa heyî rexne kir, siyasetme- 
darê Kurd ê di partiya Alman “Die 
Linke" (Partiya Çep) de, Yasîn Kut 
bû. Kut “siyaseta veşartî" ya partî 
û siyasetmedarên Kurd wekî yek 
ji sedemên wê yekê nîşan da ku 
hinek kes dikarin dijberîkirina 
hevdu bikin sedem ku civînên pa- 


rallel bên organîzekirin û rê li pê- 
şiya yekhelwestiya Kurdan tê gir- 
tin û wiha nerînên xwe anîn 
ziman: “Ez di nav partiyên Alman 
de jî gelek salan dixebitim. Awayê 
xebata wan ne wek me ye. Divê 
siyaset vekirî bê meşandin, divê 
sedemên ku civînên bi vî rengî 
lawaz dimînin bên eşkerekirin. 
Gelek kes dibêjin 'dema ku filan 
kes tevlî filan civînê bibe, ez tevlî 
nabim'. Lê dema civîn ji bo berje- 
wendiyên netewî be û vekirî be, 
wê demê kesek ji ber tevlîbûna 
kesekî din ne tevlî civînê dibe û 
ne jî ji civînê dûr dimîne." Kut 
herwiha got divê rêxistinên Kur- 
dan organîzekirina civînên bi vî 


D i c 1 e 
Firat bi eslê xwe ji 
Batmanê ye û li Alman- 
yayê ji dayîk bûye, tevlî 
PKK'ê bû û bêtirî 10 salan 
di nav de ma: “Gelek kes 
çanda nîqaşa demokratîk 
daxwaz dikin, lê ew bi 
xwe vê çandê najîn. Divê 
mirov dev ji reşkirina 
hevdu berde û berê xwe 
bide pêşerojê. Mixabin 
hejmara jinan di van civînan de kêm e, lê gelek 
jinên ku berê di nav siyasetê de bûn, niha ji siya- 
setê sar bûne û jiyana xwe ya taybet dijîn. Tevî 
rexneyên me, lê piştgiriya me ji bo BDP'ê ye." 

Selahattin Çelîk berê Endamê Komîteya Na- 
vendî ya PKK'ê bû: “Divê em piştgiriya BDP'ê 
bikin, lê dive em berê xwe 
bidin bernameyên wan û 
wan rexne bikin. Gelek 
caran ew şovan çêdikin. 
Yek ji pirsgirêkên me yên 
bingehîn ew e ku BDP ti 
projeyên xwe heta dawiyê 
nadomîne, piştî çendekê 
biryarek din tê standin û 


ew mijar ji rojevê derdikeve. Niha pirs ne alîgiriya 
AKP, an BDP ye, em alîgirên aliyê Kurd in." 

Bayram Ayaz: Ji “Meclîsa Aşîtiyê" kesek neha- 
tiye, ji komîta din jî kesek 

f tevlî nebûye. Divê blokek 
kurdî derkeve, divê Kurd 
dengên xwe nedin AKP, 
CHP û MHP'ê. Me nekarî 
birînên berê di navbera 
#|l xwe de derman bikin û bi 

hev re kar bikin. Heta ku 
i * ev herdu blok neyên ba 

hev, ez rexnegirê herdu 
aliyan im. Û divê em bi hevalên perîferiya PKK'ê 
de jî di pêwendiyan de bin." 

Mahmut Kilinç (Kevneparlamenterê DEP'ê): 
“Hewldanên Kongreya Civaka Demokratîk (KCD) 
girîng in û pêwîst e Kurd 
li Tirkiyê bibin terefek. 
Divê “Blokek Kurd a si- 
yasî" bê avakirin û heta 
Kurd nebin “teref", hikû- 
metên Tirkiyê me ciddî 
nagirin. Partiyek Kurdan 
bi sere xwe, çi di parla- 
‘Slf 1 W menê de, çi li derve, ni- 
H, ' kare vê role bilîze." 


rengî bigrin dest û kes û komên 
serbixwe nikarin di bin barê civî- 
nên ji bo van armancan rabin. 

Gerîna li alternatîfên 
BDP'ê... 

Piraniya kesên ku beşdarî ci- 
vînê bûn xwedî vê nerînê bûn: 
Eger alternatîfa BDP'ê partiyên 
sîstemê (AKP, CHP, MHP) bin, em 
li aliyê Kurdan in, yanî dengê xwe 
didin BDP'ê. Tevî ku ev helwest 
wekî piştgiriya BDP'ê jî xuya bike, 
lê sedema vê yekê tunebûna al- 
ternatîfên Kurdan li Bakur e, 
wekî ku beşdarê civînê Akif 
Hesen anî ziman: “Li gor min der- 
xistin an dernexistina 5 parla- 
menterên din jî zêde tiştekî 
naguherîne, hilbijartin ne hew- 
qasî girîng e. Ya girîngtir ew e ku 
“teqinandinek" di siyaseta Kur- 
dan li Bakur heye. Hemû partiyên 
din ên Kurdan dixwazin bi BDP û 
PKK'ê re bixebitin, lê ew naxwa- 
zin." Li gor Akif Hesenê ku berê 
berdevkê ERNK (rêxistinek 
PKK'ê) bû, pêwîst e di hundirê 
PKK'ê de guhertinek çêbe û wiha 
dom kir: “Em vê siyaseta ku bi 
dehsalan tê meşandin nas dikin, 
siyaseta wiha belkî bikaribe gel 
daxîne kolanan, lê nikare gel azad 
bike. Beriya her tiştî, bangek ji bo 
reforman pêwîst e." 

Beşdarvanekî din ê civînê wiha 
dudiliya xwe derbarê BDP'ê de 
anî ziman: “Yek ji pirsgirêkên me 
ew e ku BDP koalisyonek berje- 
wendiyan e: Sosyalîst di nav 
BDP'ê de hene, çep, oldar, eşîr, 
malbatên şehîdan. Tevî ku ez dix- 
wazim em dengê xwe bidin 
BDP'ê, lê azadî di wir de tune. 
Divê em realîst bin, li Bakur tenê 
hêza BDP'ê heye, çima ew ê here 
bi HAK-PAR û KADEP'ê rûne û îtî- 
faqê çêke û kesên wan bike be- 
rendamê parlamenteriyê? Ev ne 
daxwazek realîst û maqûl e." 

Vegera nav BDP û PKK'ê 

Di civînê de îdiayek wiha belav 
bû ku yek ji armancên civînê ew e 
ku rê li pêşiya hinek beşdarên ci- 
vînê vebe ku “dîsa vegerin nav 
PKK" û rêxistinên nêzîkî wê. Lê 
yek ji endamê komîteya amadekar 
a civînê Mahmut Kilinç ev îdia red 
kirin. Kilinç bal kişand ser bêalî- 
bûna vê platformê. Beşdarê civînê 
Baran Hemze ku di heman demê 
de yek ji endamê komîteya plat- 
formek din e ku civinên xwe pa- 
rellelî vê civînê organize dike, ev 
îdia ji rastiyê dûr nedît û got “bi 
rastî jî hinek kes dixwazin vegerin 
nav PKK'ê. Mirov dikare bi hev re 
bixebite, lê divê ew sazî û rêxisti- 
nên ku mirov dikare di jêr sîwana 
wan de (mînak KCD) bi hev re bi- 
xebite bi rastî xwedî desthilat bin, 
ne ku ji derve bên rêvebirin. 












Hejmar 90 I Rûdaw 


Kurdên Ewrûpa 


7 





Hezîranê 2011 hilbijartina 
ntoya Tirkiyê çêdibe. Ev 
bo pêvejoya demokratize- 


Bayram Ayaz 


Malbata wi 

xwe veşartiye 


Mîna malbata Bah- 
ram Miho, malbata 
Zuheir Derwêş jî bi 
paşveşandinê re rû- 
birûye. Zuheirê ji 
Rojavayê Kurdistanê 
beriya 9 salan hat 
Almanyayê, lê wîjî 
heta niha mafê pe- 
naberiyê wernegir- 
tiye, tevîku hersê 
zarokên wîMakia 
(1), Yusuf(4) û Jana 
(6) li Almanyayê ji 
dayîk hûne. 


Paşveşandina Bahrem Miho 
hat rawestandin 


Hilbijartin 0 Pêdiviya 
"Bloka" Kurdi 


R oja 12'ê 
Parlame 

hilbijartin ji bo p 
bûna Tirkiyê û rê li ber ve 
seriya doza gelê Kurd girîng e. 

Eger di vê hilbijartinê de kemalist û 
tirkçiyên tûranî biserkevin, li Tirkiyê 
dikare rewşeke nû derkeve holê. Bi 
kêmasî wê Tirkiye demekî li nakoki- 
yên xwe yên navxweyî vegere. Şerê 
navbera Ergenekoniyan û hêzên go- 
ranxwazê sîstema statukoparêz dikare 
geştir bibe. Li Tirkiyê wê siyaseta şo- 
venîst û nijadperest pêl bide û xurt 
bibe. Ev rewş dikare êrîşên dewletê 
dijî gelê Kurd dijwartir bike û bibe se- 
demê gurbûna şerê navbera leşkeran û 
hêzên çekdar ên PKK'ê. Ji ber ku ti 
projeyekî din ên Ergenekoniyên kema- 
list û tirkçî tune, ji niha ve wan siya- 
seta xwe ya hilbijartinê li ser bingehê 
dijminahiya Kurdan danîne. Zimanê 
wan zimanê şer û xwînê ye. Li gor 
wan, qaşo planekî têkbirinê li dijî mi- 
letê Tirk û hizra neteweperestiya tirk- 
çitiyê heye û ji xwe Tirkiye jî wek 
dewleteke unîter li ber xetera perçe- 
bûnê ye. Siyaseta ku li dijî AKP'ê û 
Kurdan bikartînin ev e. Ew dixwazin bi 
neteweperestiya tirkçî, bi kemalizmê û 
laîkçîtiyê zorê bidin AKP'ê. Ev siyase- 
teke zêde çewt û xeter e. Yanî alterna- 
tifa AKP'ê mixabin ne hêzên demokrat 
û liberal in. Xwezî muxalefetekî wisa 
hebûya. Ji ber vê yekê hewce ye serê 
me zelal be: Ergenekonî hêzekî kema- 
list û neofaşîst in. Dema em AKP'ê 
rexne bikin, nerazîbûna xwe ji siyaseta 
AKP'ê diyar bikin, pêwîst e em heman 
demê gelekî hişyar bin ku metirsiya Er- 
genekoniyan biçûk nekin. Li Tirkiyê Er- 
genekon hê jî xetera sereke ye li pêşiya 
demokrasiyê û doza Kurd. 

Li Bakurê Kurdistanê cihê kêfxwe- 
şiyê ye ku bandora CHP û MHP'ê pir 
kêm e. Ji partiyên dewletê hêza bedil 
ya girîng AKP ye. Ji ber vê yekê rex- 
neyê Kurdan zêdetir li ser AKP'ê ye, 
hêzên welatparêz dixwazin AKP li ba- 
jarên Kurdistanê qels bibe. Ev siyase- 
teke rast e. Kurdên welatparêz hewce 
ye li Kurdistanê bibin hêza yekemîn. Ji 
bo vê jî divê hemû rêxistinên welatpa- 
rêz; çi partî, grûp, dorberên siyasî, 
dezgehên sivîl û kesayetên pêşeng 
hene, bi hev re blokekî Kurdî avabikin 
û bi yekhelwestî û yekrêzî tevlî hilbi- 
jartinê bibin. Bloka hêzên welatparê- 
zên Kurd divê ser bingehê prensîpên 
demokrat, wekhevî û beşdarvan ava 
bibe. Hêviya min di vê hilbijartinê de 
ew e ku li Bakurê Kurdistanê bloka 
Kurdan serkeve û li Tirkiyê jî Ergene- 
kon şikestinek mezin bixwe û têkbiçe. 
Kurdno dengê xwe bidin Kurdên we- 
latparêz! 


Xwepêşandêr daxwaza betalkirina peymana paşveşandina penaberan di navbera Almanya û Sûriyê de dikin 


Munchen (Rûdaw) - Eger 
daxwaza Daîreya Biyaniyan a 
bajarê Landshut li başûrê Al- 
manyayê pêk bihata, Bahram 
Miho wê pêncşema borî 
(31.03.2011) ji Balafirgeha 
bajarê Munchenê bişandina 
"welatê wî" Sûriyê. Lê rewşa 
dawî û serhildanên li Sûriyê ji 
Bahram Mihoyê 37 salî re bûn 
alîkar û dadgehê biryara paş- 
veşandina Bahram Miho ji bo 
demekê rawestand. 

Piştî îmzekirina peymana di 
navbera Almanya û Sûriyê di 
sala 2009'ê de, paşveşandina 
bi hezaran penaberên ji Sûriyê 
û Rojavayê Kurdistanê ketiye 
rojevê û rojane behsa paşve- 
şandina penaberan ji Sûriyê di 
çapemeniya Alman de tê kirin. 
Bahram Miho jî yek ji wan pe- 
naberan e ku beriya 12 salan 
hatiye Almanyayê û niha di 
gîrtîgeha Stadelheim ji bo paş- 


veşandinê di bin çavdêriyê de 
ye. Hevjîn û 3 zarokên Miho jî 
li Almanyayê dijîn û niha ji ber 
tirsa paşveşandinê xwe veşar- 
tine û xwe nîşanî polîsên 
Alman nadin. 

Ji bo ku Bahram Miho paşve 
neyê şandin, ne tenê gelek sa- 
ziyên mafên mirovan û pena- 
beran dest bi çalakiyan kirin, 
parlamenterê Partiya Keskan 
Dr. Thomas Gamke jî ket nav 
hewildanan. Gelek Almanan jî 
bi e-mail û nameyên ji bo şa- 
redariya Landshut nerazîbûna 
xwe derbarê paşveşandina 
Bahram Miho yê Kurdê Êzîdî 
de anîn ziman û di dawiyê de 
alîgirên mayîna Bahram Miho 
bi ser ketin û biryara paşve- 
şandinê hat rawestandin. 

7000 kes di binî metir- 
siya paşveşandina Sû- 
riyê de ne 


Di destpêka sala 2009'ê de 
peymanek ji bo paşveşandina 
penaberên ji Sûriyê di navbera 
Almanya û Sûriyê de hat îmze- 
kirin. Ji wê demê heta niha bê- 
tirî 70 penaberên ji Sûriyê 
paşve hatine şandin. Lê piştî 
ku saziyên penaberan û rêxis- 
tinên mafên mirovan ji ber 
rewşa aloz ji Sûriyê ketin nav 
hewildanan û nerazîbûna xwe 
nîşan dan, Wezareta Hundir a 
Almanya daxwaz ji Daîreya 
Penaber û Koçberiyê kir ku 
heta demekê serlêdanên pe- 
naberên ji Sûriyê red neke. 
Tevî vê daxwaza wezaretê jî, 
di demên borî de gelek pena- 
berên ji Sûriyê bi paşveşan- 
dinê rûbirû man û 
paşveşandina wan hat rawes- 
tandin. 

Di dawiya Çileya îsal de mi- 
jara penaberên ji Sûriyê ke- 
tibû Parlamena Almanyayê jî û 


daxwazên opozisyonê ji 
westandina paşveşandina pe- 
naberan û betalkirina wê 
peymana di navbera Almanya 
û Sûriyê de nehatin qebûlki- 
rin. 

Xwepêşandan li dijî paş- 
veşandina penaberan 


Ji ber ku gelek penaberên ji 
Sûriyê bi paşveşandinê rûbirû 
mane, ji bo 21'ê Gulanê 2011 
xwepêşandanek li bajare 
Munchenê hatiye pilankirin. 
Di wê xwepêşandanê de dax- 
waza ruxandina wê peymana 
ku di sala 2009'ê de di nav- 
bera Almanya û Sûriyê de ha- 
tiye îmzekirin û bûye cihê 
metirsiya bi hezaran penaber, 
bê kirin û herwiha wê dax- 
waza pejirandina mafê pena- 
beriyê ji penaberên ji Sûriyê re 
bê dubarekirin. 

Hekîm Sefkan 


►Pirtûka Bejan 
Maturê heta niha 5 
caran hatiya çapki- 
rin û 30 hezar ha- 
tine firotin. 


►Matur: Min ji bo 
gerîlla gotina tero- 
rîst bikarneaniye. 


►Matur: Min di pir- 
tûka xwe de serpê- 
hatiyên mirovahiyê 
vegotine. 

Rûdaw (Stenbol) - Helbest- 
van û nivîskara Kurd a nav- 
dar a Tirkiyê Bêjan Matûr, di 
pirtûka wê ya dawî de behsa 
barê mirovî û arezûyên wan 
gerîlayan dike ku tenê bi 
çekê milê wan hatine nasîn. 
Matur wêneyê xwe û Ronahî 
Serhed (Endama Konseya 
Koma Civakên Kurdistanê 
KVK) daniye ser berga pir- 
tûkê, wek ew dibêje wê dij- 
beriya wê yekê kiriye ku ji 
"Gerîlayan" re bêjin "Tero- 
rist". "Min gotina terorist bi- 
karneaniye, ez bi wê yekê 
razî nînim û qebûl nakim. 
Min weke wan behsa wan ki- 
riye, ew gerîla ne û min 
weke gerîla nav li wan kiriye 
û tiştê ku heye min behs ki- 
riye. Ev li Tirkiyê ne karekî 
hêsan e." 

Matur ku qunciknivîseke 
rojnameya Zaman e, di pir- 
tûka Dagin Ardina Bakmak 
(Nerîna li Aliyê Din ê Ciya) 
de li pey kesên ku salên dûr 
û dirêj e li Tirkiyê berî her 
tiştî bûne qurbanên edebi- 
yata zal a medyayê û siya- 
seta desthilatdar "ji wan re 
gotine terorîst û êdî li wir 
her tişt bi dawî hatiye." 
Bêjan Matur weha behsa na- 
veroka pirtûka xwe dike: 
"Edebiyatek bibû destnivîs, 
ji aliyeke din hin kes hene ji 
wan re dibêjin terorist û ji 
aliyekî din jî destanên qeh- 
remaniyê ne. Zimanekî hev- 
beş tune. Min di pirtûka xwe 
de serpêhatiyên mirovatiyê 
vegotine, dema tu bikarî sî- 
norê edebiyata zal derbas 
bikî ku bikaribî wê aliyê mi- 
rovî nîşan bidî û min jî ew 
kar kiriye." 

5 çap û 30 hezar firotin 

Pirtûka Matûr heta niha 5 
çapên wê ketine bazarê, ew 
niha li Tirkiyê pirfiroştirîn 
pirtûk e û 30 hezar daneyên 
wê hatine firotin. Wêneyê 
ser bergê wê li gor yasayeke 


Dîlbûna hunermend 


Bejan Matur û En- 
dama Konseya 
Koma Civakên 
Kurdistanê, Ro- 
nahî Serhed, di 
bergê pirtûkê de 
bihev re xuya 
dikin. Matur di- 
bêje ku wê gotina 
terorîst bikarnea- 
niye û dibêje,„Min 
weke wan behsa 
wan kiriye" 

Pirtûk vegotina çîroka 
wan mirovan e ku li çiyayên 
Kurdistanê ji bo azadij/ 
dikoşin; Matur di pirtûkê i 
wan çekdaran j| 
wan ji asin û agirî 
keçek di nava 
xwendina zanîngehê de as 
dibe, di evîndariyeke ji niş- 
kave re derbas dibe û êdî 
biskên wê yên spî û dêmûça- 
vên wê yên qurmiçî ji işqê 
hatine malîn, lê tije axîkên 
sar e. Gelo peyama wê çi ye? 
"Pirsgirêka Kurd girantirîn 
pirsgirêka Tirkiyê ye. Nêzîkî 
50 hezar kesan hatine kuştin 
û hêjî tên kuştin. Ev vegotina 
ka wan mirovan e ku li 
ser çiyayan in, behsa eşqa 
wan a ligel PKK'ê, vegotina 
nasnameya wan kesên li 
serê çiyan in. 

Ew kîne û çima li wirin? 
Pirtûk bersiva wan pirsan 
dide. Wate wan mirovan çi ji 
PKK girtiye? Çi hesteke wan 
heye? Çawa zêdebarî her tiş- 
tekî ew amadene bimirin jî? 
Li cem wan çi ramana çiya 
heye?” 


Li Qendîlê hevala xwe 
dibîne 

Matur behsa hevaltiya xwe 
û ya gerillayek dike û dibêje: 
"Piştî 19 salên dûrketina min 
ji hevalekî min a zanîngehê, 
me hevdu li binarê Qendîl dît 
û beşeke zêde ya pirtûka min 
li ser serhatiya wê hevala min 
a zanîngehê ye." 

Pirtûk te dibe çiyayê Qen- 
dîl û di nav mirovan de dige- 
rîne, li aliyê din ê pênaseyên 
ne zelal, te bi xelkekê dide 
nasîn ku tu wan nanasî, eger 
te hewl jî dabe ku wan nas- 
bikî rê ji te re nehatiye dayîn. 
Çek li milê wan e û ew 
amade ne bimirin, lê bi go- 
tina wê ew ne "şehîd" û ne 
"terrorist in", Matur "Miz- 
gînê" bi te dide nasandin ku 
bi laşê xwe li Qendîle, lê bi 
bîranînên xwe re jî jiyan 
dike. Ew dibêje "Navekî wan 
heye, Gerîla" 


M in di nivîsa xwe ya çûyî de behsa şer 

Di nava şer de ku hinek hunermendên 
Kurd dîl ketin destê dewletê. Hinek kesan bi xwe 
nexweş anîn, hinekan gotin rast e, lê kesên ku 
xwe nebihistî kirin û li dîlbûna hunermendan 
xwedêgiravi matmayi man, ez matmayi hiştim. 

/lirov çawa dibe dîl? Yan jî dîl kî ye? 

Em li kesayetiya Kurd binêrin, sedî sed di hê- 
ekê de, yan ji bêhtir, dîl hatiye girtin. Berî her 
em wek civat dîlê qederê ne, weke ku em 
ji qederê dikin. Em li çareyan geriya- 
bûna, dibe ku em li cihekî din bûna. Ew huner- 
endên ku ez behs dikim keko, berî her tiştî dîlê 
xwe ne, dîlê nav û dengê xwe ne. Ew ne dînê be- 
radayî ne, ew dîlê beradayî ne, li derve ne, lê vîn 
û îrade li cihekî dî ne. Pere, erê pere û sed carî jî 
pere. Ma ku ne pere bin, çawa qaşo rojnameva- 
nekî Kurd, bi kurdî bêje "şer di navbera hêzên 
ewlekariyê û terorîstan de derket"? Kijan aqil, 
kijan wijdan, kijan welatparêzi vê qebûl dike? 
Ma ku ew kes ne dîlê peran û navê xwe be, xwîna 
xwe har dibîne, dibe ku ew "terorîst" hevalekî 
wî, gundiyekî wî, miroveki wî, heta birayê wî be. 
Û ew "hêza ewlekariyê" dibe gundê wî, yan jî yên 
derdora wî şewitandibe. Ma ku ne dîlbûn be, ev 
çi ye? Ma ew hunermendên ku vê rojê li saziyeke 
ku xwîna wan pîs, birayê wan terorîst dibîne, ne 
dîl in? Hûn ê bêjin, ma wê çi bikin, ew saziya 
dewletê ye, mecbur in wiha bêjin. Û ji xwe me- 
sele ev e, mecbûr in. Kole mecbûr in. Dîl mecbûr 
in. Mirovên bê viyan mecbûr in. îca ez ê ji hêleke 
din ve bêm pirsê; 

Çima û kengî mirov dîl dikeve destê hinekê din? 

Yan yekîneya mirov mirov bi tenê dihêle, çeka 
mirov diqede, çare du tişt dimînin: an xwekuştin, 
an dîlgirtin. Li gorî ku giyan şêrîn e, kes jî qels û 
lawaz e, "jiyanê" hildibijêre, ew jiyana ku herroj 
sedcarî dimire. Yan jî mirov ji eniya xwe hêrs 
dibe û diçe hêla din û ew jî xwespartina dijberan 
e, ne dîlbûn e. Kî dikare vê rojê îdia bike ku di 
nav Kurdan de rêya ku mirov xizmeta çanda xwe 
bike tune ye? Kî ku bêje erê, ez dibêjim ku dere- 
wan dike û lêborîna xwe jî naxwazim. Nêziki 20 
kanalên kurdî hene, belkî yên partiyan in, an jî 
girêdayê hêzekê ne, lê li dawiyê ji bîrûbaweriyên 
cuda ne. Yanî fikra mirov çi bibe, îro li gorî wê 
kanelek TV, saziyeke weşanê heye. Ma ku ne dîl- 
bûna "medeniyet û modernbûna" jiyana tirkî be, 
çi ye ku xwe di ser hewqase kanal re çenkin û 
herin di saziya ku xwîna me pîs, başê me mirî di- 
bîne de bixebitin? 

Kurdên Bakur nizanin, lê em zanin: dema ku 
TV ya kurdî ku Saddam vekiribû û digotin "Zêr 
e, zêr e, Saddam zêr e, serokê me zêr e", ew jî bi 
kurdî bû, ew jî stran bûn, ew jî ne ji bo Tirkên bi 
koka xwe Kurd, lê belê ji bo herêma otonom a 
Kurdan bû. Ma ew ne dîl bûn? Kes kesî nexapîne, 
ji bo xizmetê saziyên Kurdan pir in, lê rast e pere 
hindik in. Ji îro û şûn de jî ne lazim e em bên 
bêjin em Kurdan bi Tirkan bidin naskirin, ji ber 
ku Tirk ji Kurdan -bi kêmanî ji wan dîlan- bêhtir 
Kurdan nasdikin. 

Pere, erê pere, ya ku jiyanê serûbinî hev dike, 
hêlan tevhev dike, mejiyan gêj dike, serê sebeba 
dîlgitinan e. 


Pirsgirêka Kurd 
girantirîn pirsgi- 
rêka Tirkiyê ye. Ev 
vegotina çîroka 
wan mirovan e, ku 
li ser çiyayan in. 


Tirkiyê ku jê re tê gotin "Ya- 
saya dijberiya terorê" dikare 
bibe sedem ku dozgerê giştî 
nivîskar Matûr bikşîne ber 
dadgehê. Matur bi xwe jî 
metirsiya wê yekê dike. "Ne 
dûr e min bidin dadgehê, lê 
eger mirov bixwaze axafti- 


neke nû bike, divê mirov rê- 
zîko bike, min jî ew rîzîko ki- 
riye." Matur jiçapên pirtûka 
xwe kêfxweş e tirsa dadgehê 
li cem wê tuneye û dibêje 
"Ev pirtûk ne propagendaya 
PKK'ê ye, ez natirsim jî ku 
min bidin dadgehê." 


Behsa eşq û ramanên kesên li çiya dijîn, dike 

Awirek li Aliyê Din ê Çiya 

Knût mir, lê navê wî dibe pere 


Hirçê spî Knût weke 
rewşa xwe ya zindî, piştî 
mirina xwe jî wek amû- 
reke reklamê tê bikaranîn. 
Niha gelek fîrma li ser 
navê Knût amûrên leysto- 
kan, şekir û şêriniyan, cil û 
bergên zarokan berhem 
tînin. Knût wê bibe qevda 
mifteyê û bikeve destê me- 


zinan, bikeve paşila zaro- 
kan û devê wan. Knûtê 
herî biçûk ji bo qevdê mif- 
teyan bi 9,95 Euroyan, 
Knûtê 38 cm dirêj bi 54 
Euroyanli ser malpera fi- 
roşgeh a li ser înternetê 
Amazon.de. tên firotin. 
Fîrmeya şekirê zarokan a 
navnetewî Haribo jî berê 


şekirên spî yên bi navê 
Knût berhemanîbû. 

Knût di sala 2007'an de 
li Bexçeyê Heywanan ê 
Berlînê jidayîk bû; jiber 
diya wî ew avêt der, hev- 
karekî Bexçeyê Heywanan 
Knût xwedî kir û piştî çar 
salan roja 19'ê Adar a 
2011'an li heman cihê mir. 


Hembêza Gerard, 
Real ji Shakira aciz kir 




S tranbêja Kolombiya 
ya navdar Shakira 
(34] wêneyekî xwe û 
parêzvanê tîma Barcelona 
Gerard Pique (24] belav 
kir. Di bin wêne de nivî- 
sandibû: “Ew ronahiya ji- 
yana min e." Bi vê yekê jî 
nûçeya zewicîna xwe du- 
bare kir. 

Ev wênê û têkiliyên Sha- 
kîra ligel Gerard Pique ye^ 
24 salî yê Barcelonî bû 
sedem ku Radyoya Real 


Madrîd biryarê bigre ku 
êdî stranên Shakira newe- 
şîne. 

Shakira di malperên Fa- 
cebook û Twitter de wêne- 
yên xwe belav kirin ku ew 
di hembêza Gerard de ye. 
Di bin wêneyekî de jî nivî- 
sandiye: “Ez ê roja xwe 
pêşkêşî te bikim Gerard, 
çiraya jiyana min." 

Govara Kolombî "Caras" 
çend wêneyên din ên Sha- 
kira û Gerard di dema 


maçkirinê de belav kirin. Ji 
dema Pêşbirka Fûtbolê ya 
Cîhanê ya 2010'an ve der- 
barê hebûna têkiliyên nav- 
bera Shakira û Gerard de 
îdia belav dibûn, lê heta 
niha nehatibû îspatkirin. 
Piştî ku Shakira cûdabûna 
xwe ji kurê serokê Arjen- 
tînê, Antîno Dî Larwa, ji 
despêka vê salê ve ragi- 
hand, bi awayek eşkere 
diyar kir ku têkiliyên wê 
ligel Gerard hene. 


Loke bi Farisi 


H unermenda ciwan 
Loke Zahir cara 
yekem bi zimanê 
farisî stranan dibêje. 

Di herhema wê ya herî 
dawî de stranek farisî jî heye 
û klîbek jî bi navê 'Çî çi ye' ji 
stranê re hatiye amadekirin. 
Awaza wê stranê ji aliyê hu- 
nermend Helkewt Zahir ve 
hatiye danîn. 


piî“ I 

i . 1 




u 










H unermend Çopî 
Fetah, piştî ku de- 
mekê ji bo şirketa Asya 


Cell reklam kir, niha bi 
nêt e ku reklamê ji bo şir- 
keta Biyaban jî bike. Çav- 


îçe cem 
ban 


kaniyeke nêzîkî Çopî ji bo 
Rûdawê ragehand ku Çopî 
bi nêt e çend reklaman bo 
şirketa Biyaban bike, ku 
ev şirket projeya niştecih- 
bûnê li Hewlêrê çêdike. 

Wê çavkaniyê herwiha 
got ku şirketa Biyaban li 
Hewlêrê li hunermendên 
din jî digere, da ku rekla- 
man ji wan re çêbikin, bi 
taybetî jî bi hunermend 
Ziyad Esad re. Hat bihîs- 
tin ku Ziyad Esad heta 
niha ti bersivek nedaye 


wan. 

Jin û Civak 


RÛdaW I Hejmar 90 


Rewşa jinên girtî ji ya mêran xirabtir e 



sizaye dan 
bicihkirin, 
jinan hukn 


►Tê texmînkirin ku 
hejmara girtiyên Tir- 
kiyê 20 hezar kes in 

►Sîstema girtîgehên 
Tirkiyê li ser bingeh û 
armanca poşmaniyê û 
îtirafkariyê ye 


Hêmin Xoşnaw 

B i hezaran jinên Kurd rojên te- 
menê xwe di zîndanên Tir- 
kiyê de derbas dikin, parêzger û 
çalakvanên parastina mafên jinan 
dibêjin ku rewşa jinên zîndankirî 
ji rewşa mêrên zîndankirî xerab- 
tir e. Serokê odeya parêzerên 
Amedê dibêje "her sê mêr xistine 
odeyekê, lê nêzîkî 30 heta 40 
jinan dixin baskekî.” 

Tevî ku hejmara rast a girtiyên 
siyasî yên li Tirkiyê li cem ti sazi- 
yên peywendîdar tune, lê tê tex- 
mînkirin ku hejmara wan ji 20 
hezaran bêtir be. Hin ji wan girê- 
dayî partiyên çep ên qedexekirî 
yên Tirkiyê ne û hin jî girêdayî tev- 
gera îslamiyên radekal in ku Hîz- 
bullah yeke ji wan e, lê hejmara 
girtiyên Kurd ji hemûyan bêtir e. 

Serokê Odeya Parêzerên 
Amedê, Emîn Aktar ji bo Rûdawê 
got “Bêtiriya zîndaniyên siyasî 
yên jin, Kurd in. Dibe ku hejmara 
wan bi hezaran be, lê ti amareke 


Girtîgeha Sîvasê Tîpa E, Beşa Jinan 


rast tune.” 

Lê parêzer û çalakvana naskirî 
ya parastina mafên jinan, Eren 
Keskîn di wê baweriyê de ye ku 
dewlet naxwaze derbarî wê yekê 
amareke rast bide raya giştî. Kes- 
kîn ji bo Rûdawê got, "Dewlet 
hênceta wê yekê digire ku kesên 
nû tên zîndanîkirin û hin jî azad 
dibin, hin jî ji zîndanekê bo yeka 


Keskîn: Li zindai 
Tirkiyê jineke girt 
tune ku xwe dab 
dest 

♦ VI 

din tên veguhestin, loma amarên 
rast nade. Lê ez di wê baweriyê 
de me ku eger em ligel salên borî 
hevber bikin, em ê bibînin ku hej- 

^ÊÊÊÊm. 


ên zîndakirî zêde bûye.” 
frkiyê zîndanên jin û mêran 
iv cuda ne. Lê bi sedema go- 
arên YE, Tirkiyê li vê dawiyê wê 
çendîn zîndanên bi kalîteya Yekî- 
tiya Ewrûpa ava bike. Emîn Aktar 
dibêje "zîndanên jinan kevn in, di 
girtîgehên nû de wê sîstema ode- 
yan bê bicihkirin û êdî sîstema 
baskan (ango komeka jorên bi 


hev re) neyê bicihkirin. Eren Kes- 
kîn di wê derbarê de dibêje, "tevî 
ku di aliyê yasayî de ti cudahî di 
navbera zîndaniyên jin û yên mêr 
de tune, lê hê jî rewşa jiyana zîn- 
daniyên jin di girtîgehên Tirkiyê 
de ne li gor pîvanên serdemê ye." 

Sîstema zîndanên Tirkiyê ban- 
doreke mezin dike ku siyasetvan 
ji bîrûbaweriyên xwe dûrkevin 
yan poşman bibin. Lê vê yekê jî 
bandor li morala gelek zîndani- 
yên siyasî nekiriye, ji wan jî zîn- 
daniyên jin ên Kurd. Serokê 
Odeya Parêzerên Amedê pêdagi- 
riyê li ser wê yekê dike ku ji ber 
*~?kirinê li Tirkiyê nayê 
iî hejmareke mezin a 

.J zîndakirina heta he- 

A ser hatiye sepandin û hin ji 
i jinan di zîndanan de jiyana 
— j ji dest dane. "Gelek ji wan 
jinên ku di zîndanê de ne, karê 
xwe yê siyasî domandin, ji bo 
mînak Leyla Zana. Lê jinên ku ji 
ber bîrûbaweriyên xwe dikevin 
zîndanan, bêtir pêdagîriyê li ser 
boçûnên xwe dikin. Ji ber ku di- 
bêjin me ti tawan encam nedaye, 
me kes nekuştiye, em li ser bawe- 
riyên xwe hatine zîndanîkirin, 
ango ew dizanin ka bo çi ketine 
zîndanê." Lê parêzer Kesîn berx- 
wedana jinan bo wê yekê vege- 
rand ku jin bêtir amade ne bo 
qurbanîdanê. "Jinan di zîndanan 
de berxwedaneke baştir bo daha- 
tûyê kirine, ew ji mêran re jî bûne 
mînak. Di dîroka van çend salên 
Tirkiyê de jineke zîndankirî tune 
ku xwe dabe dest." 


Zewaca bi zorê ji kevneşopiyan tê 


►"Zewaca bi zorê fe- 
nomenek pir xirab e û 
dibe sedema piraniya 
pirsgirêkên civakî" 

►Berpirsa Liqa Rape- 
rîna Yekitiya Jinên 
Kurdistanê Meryem 
Heme Şêxe: Li Ranye 
û Qeledizê 3 hezar 
keçên di pêçikê de 
hatîn markirin hene, 
ne hatine telaqdan û 
ne jî vegûhestin 

Soran Behaedîn Hewlêr 

P iştî 12 sal li ser zewica Ezîme 
E. (26) a ku dayika 3 zarokan 
e, nekarî heta dawiyê li gel hev- 
serê xwe bimîne. Ji ber bi zorê ha- 
tibû zewicandin, vê yekê jî wisa 
kir ku Ezîme bi sûcê xiyaneta 


hevseriyê. ji aliyê hevserê xwe di 
Gulan a 2009'an de bê kûştin. 

Bavê Ezîme ku piştî kûştina 
keça xwe, mikûr hat ku bi zorê wê 
dabû zewicandin; “Min ji keça 
xwe re digot, dozê li ser min veke 
û bila gerdena te azad be; ji ber bi 
ti awayî razî ne dibû bi wî zilamî 
re bizewice.” 

Mînaka Ezîme û bi sedan mîna- 
kên wekî wê, bala rêxistinên ci- 
vaka sivîl kişandiye û bi taybet jî 
rêxistinên sivîl ên biyaniyan. Hef- 
tiya borî du rêxistinên ji bo pêş- 
vebirina civakî, PDA û Seywan, bi 
hevkariya rêxistina NPA ya Nor- 
veçî yek ji lêkolînên bi bandor ên 
civaka Kurd ku mamostayên olî 
ne, ji bo danûstandina li ser feno- 
mena zewaca bi zorê ya keçan li 
ser mêzeyê guftûgoyan kom kir. 

Ew guftûgokirin bi amadebûna 
40 melayên Herêma Kurdistanê 
hat sazkirin. Wekî rêveberên di- 
yalogê behs dikin, armanca kom- 
kirina wan mamostayan ew bû, bi 
rêya mînberan ji bo fenomena ze- 
waca bi zorê bixebitin û bêjin, 
îslam li dijî zewaca bi zorê ye. 

Mela Ebdûllah Mihemed ji Silê- 


manî ye û yek ji amadevanên wê 
diyalogê bû. Bi baweriya wî hê li 
Kurdistanê zewaca bi zorê maye, 
lê bi form û awa cûda ye; “Mînak, 
kurek diçe daxwaza keçekê û eger 
tenê keçik razî nebe, nadin wî 
kurî. Ev jî dibe sedemê zewaca bi 
zorê.” Komela Xelk a bo Pêşve- 
çûnê, lêkolînek li ser hevseriya bi 
zorê kiriye û dibêje; “Zewaca bi 
zorê fenomenek di nava civakê de 
pir xirab e û dibe sedema piraniya 
pirsgirêkên civakî.” Di encama lê- 
kolîna Komela Xelkê de, derket 
holê ku kesên bi zorê dizewicin, ji 
ber pirsgirêkên civakî û derûnî di- 
nalin; “Hevseriya bi zorê kevneşo- 
piyek a civakê ye. Ola îslamê jî bi 
hemû awayê li dijî hevseriya bi 
zorê ye û hikûmet jî ji hişyarkirina 
civakê xemsar bû.” 

Markirina li ser pêçikê awa- 
yek ê zewaca bi zorê ye 

Mele Selahedîn Mihemed di nav 
civaka Kurd de cûdakirina ol û 
kevneşopî pêwîst dibîne; “Gelek ji 
wan pirsgirêkan ji ber kevneşopi- 
yan in û têkilî bi ol ve nîne.” 


Markirina keçan a li ser pêçikê 
yek ji awayên zewaca bi zorê ye. 
Ji ber piraniya keçên di biçûkatiyê 
de mar kirîn yan jî ew kurên ku 
keç li wan hatîn markirin, dema 
digihin temenê têgihiştinê, bi wê 
hevseriyê razî nabin. Li gor îsta- 
tîstîka liqa Ranye ya Rêveberiya 
Mafê Mirov, nêzî 3 hezar 736 keç 
di temenê biçûk de li navçeyên 
Ranye û Pişder hatine mar kirin. 

Berpirsa Liqa Raperîn a Yeki- 
tiya Jinên Kurdistanê Meryem 
Heme Şêxe, derbarê herêma Piş- 
der û Bitwên de dibêje: “Niha jî 
nêzî 3 hezar keç li ser pêçikê mar- 
kirî hene, ne hatine telaq dan û ne 
jî vegûhestin.” 

Hesen Yûsif di temenê 30 salî 
de bû, li cihê meta xwe wekî ber- 
dêlê, keçek lê hat markirin ku te- 
menê wê 40 rojî bû. Berî ku 
Hesen wê keçikê vegûhese, di bu- 
yerekê de çavên xwe winda dike. 
Berî 12 salan Hesen diçe wê ke- 
çikê dixwaze, lê keçik razî nabe. Ji 
bo tolhildanê Hesen ji wê keçikê 
re dibêje: “Ez qette telaq nadim.” 

Di yasaya îraqê ku sala 2008'an 
ji aliyê Parlementoya Kurdistanê 


ve hatî hemwar kirin de tê gotin; 
“Mafê ti kesê nîne ji bo hevseriyê 
zorê li keç an jî kurekê bike. Bêyî 
pejirandina wê/wî, ew peyman 
betal e.” Mele Yadgar di dema di- 
yalogê de axivî û got: “Zewaca bi 
zorê pir kêm bûye, ev jî nîşana 
hişyariya gel e.” 

Mele Babe Resûl li Silêmanî go- 
tarbêj e û dibêje: “Di yasaya 
esman û erdê de jî zewaca bi zorê 
qedexe ye. Ji sedî 90'ê yasayên 
îraqê ji şerîetê hatine wergirtin, 
lewra divê zewaca bi zorê jî ne- 
mîne.” 

Li Kurdistanê zewaca bi zorê bi 
hezaran çîrokên trajedîk bi xwe 
re aniye. Sakar S. (22) dayika du 
zarokan bû û sibeha 16'ê Tebaxa 
2010'an termê wê bi awayek ser- 
jêrkirî li taxek a Hewlêrê hat 
dîtin. Çîroka Sakar ji eviniyê dest 
pê dike. Hevalek a Sakar ji Rû- 
dawê re got: “Sakar ji kurekê hez 
dikir û ew jî du caran çû xwestina 
wî, lê mirovên Sakar razî nebûn. 
Lewra Sakar bi zorê dan zilamek 
16 salan jê mezintir û wê jî ji ker- 
ban peywendî li gel evîndarê xwe 
çêkir.” Encama wê jî kûştin bû. 

M ahir Welat 
(Numan Uçar) 
yek ji kadroyên 
kevin e ku di 
salên damezi- 
randina PKK'ê de cîh girtiye. Di 
nava salên 1970'an de Abdullah 
Ocalan gelek caran çûye mala 
Mahir Welat û li wir maye. Mahir 
Welat li gelek deveran di bin 
baskê PKK'ê de xebatên cûrbicûr 
meşandiye û bi salan Endamê Ko- 
mîteya Navîn a PKK'ê bû. Di nava 
rêxistinê de bi navê "Mahirê kal" 
dihat nasîn. 

Piştî demên dirêj ku li Sûriyê û 
îranê xebatên siyasî meşandin, di 
sala 1994'ê de wek berpirsiyar çû 
Yekitiya Dewletên Serbixwe, ango 
Sovyeta Berê. Di 9'ê Cotmeha 
1998'ê de, piştî ku Ocalan çû Rûs- 
yayê, qedera Mahir Welat jî kete 
pêvajoyeke nû. Piştî dîlgirtina 
Ocalan, rêveberiya PKK'ê ew ki- 
şand Qendîlê û li wir derbarê wî 
de lêpirsîn hat destpêkirin. Welat 
di dema lêpirsînê de ji çiya reviya 
û dîsa çû Rûsyayê. PKK'ê bi salan 
ew bi beşdariya komploya li dijî 
Ocalan tawanbar kir. 

Ev bû 12 sal hûn ji PKK'ê veqeti- 
yane, gelo we çi kir û hûn çima 
ewqas bêdeng man? 

Piştî ku ez ji nava refên têko- 
şînê derketim gelek hêz û derdor 
bi min re mijûl bûn. Gelek sede- 
mên bêdengiya min hene. Ya 
yekem ew e ku min nedixwest 
bibim dijberê gelê xwe, kur û 
keçên qehreman ku canê xwe 
feda kirine û bi hezaran birîndar 
û girtiyên zindanê. Ji ber ez ti ze- 
rarê nedim van rûmetan, bêdeng 
mam. 

Di girtina Ocalan de rêvebiriya 
PKK'ê ez wek berpirsiyar dîtim. 
Bi armanca zelalkirina bûyerê ez 
cûm ciyê, lê wan ez li wir girtim û 
xistin lêpirsînê. Lêpirsînê 45 
rojan domand û min raporek 
dirêj amade kir. Lê bersiv nedan 
rapora min. Min jî rabû ji rêvebe- 
riyê re du not nivîsandin. Demek 
şûn de du hevalên ku lêpirsîna 
min birêvedibirin, hatin û gotin, 
'Divê tu li gor vê çarçovê raporek 
nû amade bikî.' Di wir de dihat 
xwestin ku ez di girtina Ocalan de 
berpirsiyartiya xwe qebûl bikim 
û xwe wek ajan, xayîn binav 
bikim. 

Divê Ferhat, Abbas, Cuma, Riza 
û Botan derbarê wê demê de da- 
xuyanî bidin. Eger derbarê xeba- 
tên xwe de daxuyanî nedin, ez na, 
ew dibin berpirsiyar. 

We çi kir? 

Ez ketim rewşeke gelek zeh- 
met. Ji xwe ji ber girtina Ocalan 
ez ketibûm rewşeke xirab a psî- 
kolojîk. Nexweş ketibûm, daxwa- 
ziya min a ji bo pizîşk û 
dermanan bi cîh neanîn. Min bel- 
geyên kongreyê xwest, wan jî 
nedan min. Tenê axaftina ku 
Osman Ocalan û çend hevalên din 
di kongreyê de li dijî min kiribûn, 
bi nivîskî dane min. Hevalekî bi 
veşartî "Biryara Rawestandina 
Şer" da min, ez gelek pê xemgîn 
bûm. Ji ber ku min wê demê dix- 
west şer bidome, girtina Ocalan 
di her çar perçeyên Kurdistanê 
de ramanên yekitiyê xurt kiribû. 


"Ocalan xwestji ser 
Ermenîstan û Iranê 
derbasî weiat bibe" 


Dewleta Tirk jî nizanibû çi bike. Ji 
ber vê rewşa tevlîhev, ez neçar 
mam ji refên gerîlla veqetiyam. 
Hinek dibêjin cude bûye, hinek 
dibêjin reviya ye, kî çawa dixwaze 
bila wisa bêje. 

Ya balkêş ew e ku piştî Ocalan 
ji Sûriyê derket û di navbera çen- 
dîn welatan de çar mehên bi stres 
û zehmet derbas kirin, lê ji xeynî 
min ti endamekî Komîteya Na- 
vendî ti tiştek nekir. Wê demê 
kongreya partiyê hebû. Divê ji 
raya giştî re bêjin ka wê demê 
wan çi kirine. Divê Ferhat, Abbas, 
Cuma, Riza û Botan derbarê wê 
demê de daxuyanî bidin. Eger 
derbarê xebatên xwe de daxuyanî 
nedin, ez na, ew dibin berpirsiyar. 
Bi taybetî jî Osman Ocalan û alî- 
girên wî, derbarê min de propa- 
gandayeke reş kirin. Ew birader 
dibêjin ku min pereyê partiyê di- 
ziye û ez ketime nava karê bazir- 
ganiyê û dewlemend bûme. Ev 
gotin hemû derew in. Ez niha bi 
miaşê hevjîna xwe jiyana xwe bi 
zehmetî didomînim. 

Di serê Ocalan de pilanê der- 
basbûna welat hebû. Em çend 
caran li ser vê mijarê axivîn jî. Me 
xebatên dîplomatîk meşandin 
ku ji ser Ermenistan û 
îranê wî derbasî welat 
bikin. 

Ocalan çima ji 
Sûriyê derket? 

Di dema bir- 
yargirtinê de 
gelo bi Ko- 
mîteya Na- 
vendî û 
Konseya 
Seroka- 
tiyê re 
şêwirî? 

R o j a 

7'ê Cotmehê 1998'ê de dema ku 
ez bi telefonê pê re axivîm û ra- 
pora xebatên xwe pêşkêşî wî kir, 
gotina min birî û got, 'Tu dengû- 
basan guhdar nakî? Rewşa me 
ketiye xeterê. Divê ez ji Sûriyê 
derkevim. Dibe ku ez werim wir'. 
Her tişt ji nîşkave ve dibû. Ez ni- 
zanim çawa ji Sûriyê derket û bir- 
yar çawa da. 

Ocalan çima biryar da ku bê Rûs- 
yayê? Dema hat wir çawa hat 
pêşwazîkirin, nêzikatiya Duma 
ya Rûsya çawa bû û çima ew 
nehat qebûlkirin? 

Ocalan ji Sûriyê derketibû û 
çûbû Yewnanistana ku me ew 
wek dost nas dikir, lê nehîştî li 
wir bimîne. Piştî axaftina min û 
Ocalan a telefonê, hevalê me Rus- 
tem ji Mitranof randevû stand. 
Mitranof di Parlamentoya Rûsya 
de Serokê Komîteya Jeo Politik bû 
û endamê partiya Jirinovski bû. 
Wî Ocalan jî nas dikir û weke 
dostê me xuya dikir. Roja din min 


Divê daxwaza 
PKK'ê "Kurdis- 
tana Serbixwe û 
Yekgirtî" be. Ez 
di mijarên wek 
Komara Demo- 
kratîk, Xweserî û 
Kemalîzmê de ji 
PKK'ê cûda difi- 
kirim. 



bi Mitranof re hevdîtinek çêkir. Ji 
ber ku axaftina me neyê guhdar- 
kirin me dengê tv bilind kir û em 
axivîn. Mitranof got "baş e, em bi 
Jirinovski re biaxivin." Di heman 
rojê de me bi Jirinovski re hevdî- 
tin çêkir. 

Wî jî diyar kir ku ji bo hemû alî- 
kariyan amade ye. Ji Dumayê û 
Serokwezîr Primakov re name ni- 
vîsandin. Herwiha em bi nûnerên 
partiyên parlamentoyê re jî axi- 
vîn. Min behsa van hemû xebatan 
ji Ocalan re kir. Ez û Ocalan em 
sere her saetekî bi telefonê diaxi- 
vîn. Me li ser navê Jironovskî, ji 
Hikûmeta Yewnan re ji bo hatina 
Ocalan dawetname şand. 

Ocalan ji Yewnanîstanê ligel 
Rozerîn, Omer Oso û Mervan 
Zirki hat Rûsyayê. Me Ocalan bir 
mala Jirinovski. Piştî çend rojan 
wî xwest bi telefonê biaxive, min 
bi xwe ji bo ewlekariya wî nedix- 
west ew ku axaftina telefonê bike. 
Di telefonê de axaftineke dirêj kir 


û MOSSAD û CIA cihê me nas 
kirin. 

Tene yek hêz hebû ku karibe 
Ocalan li Rûsyayê bihêle, ew jî 
Parlamento bû. Ji ber ku Ocalan 
bêyî destûra fermî ya dewletê ha- 
tibû wir. Me bi hewldanên hevalê 
me Rustem ji Dumayê biryarek 
derxist. Ev biryar di dîroka Rûs- 
yayê de ji bo Kurdan biryara si- 
yasî ya yekemîn bû. Lê ev biryara 
parlamentoyê nehat pêkanîn. îs- 
tixbarata Rûs li ser Jirinovski zext 
dikirin û ew bêhêz kirin. Dîplo- 
matekî paye bilind di hevdîtinekê 
de ji me xwest ku em welatê wan 
biterikînin. 

Paşê Ocalan çû îtalya û ji wir dîsa 
çû Yewnanîstanê û însyatîf ji 
destê we derket... 

Belê, rast e. Dema ku Ocalan li 
Balafirgeha Atînayê rawestandin 
û nehîştin bikeve nava welat, îns- 
yatîf ji destê me derketibû. Li 
aliyê din pilanên B yê rêxistinê jî 
tune bû. Hemû hewldanên me 
yên dîplomatîk ku me li Ewrûpa 
û welatên din dikir, di heman 
demê de ji aliyê destên veşartî ve 
dihatin betalkirin. 

Ji bo Ocalan neyê girtin rê- 
xistinê dikaribû çi bi- 
kira? 

Di bûyera gir- 
tina Ocalan de, di 
serî de Ocalan 
bi xwe, hemû 
Ko mîteya 
Navendî ku 
ez jî en- 
damê wê 
me, em 
berpirsi- 
yar in. Di 
têkoşîna 
me de xe- 

bata herî qels dîplomasî û alîka- 
riya navnetewî ye. Amadekariyên 
PKK'ê yên wiha tune bûn. Di der- 
barê kêmasiya amadekariyan de 
ez gotina Ocalan a wek, "Rêheval- 
tiya kêm" rast dibînim. 

Gelo rast e ku Ocalan gotiye, 
"Eger em ji Ewrûpa encamekê 
negirin, em ê herin welat û li ser 
sînorên her sê dewletan bi cîh 
bibin"? 

Di serê Ocalan de pilanê der- 
basbûna welat hebû. Em çend 
caran li ser vê mijarê axivîn jî. Me 
xebatên dîplomatîk meşandin ku 
ji ser Ermenistan û îranê wî der- 
basî welat bikin. Me ev mijar bi 
Konseya Serokatiyê re jî guftûgo 
kir. Ji bo wê me jê re nasname jî 
amade kir. Lê dema ku me xwest 
em ji Rûsyayê bifirin Ermenîs- 
tanê, li balafirgehê hêzên Rûs as- 
tengî derxistin. 


hûn wek kesekî xwediyê ezmûn 
û kedê, niha pêvajoya siyasî ya li 
Kurdistanê çawa dinirxînin? 
Herwiha pêşeroja doza Kurdis- 
tanê... 

Kurdistan welateke bindest ê 
navnetewî ye. Bi navê Sosyalizm, 
îslamiyet û Demokrasiyê gelê 
Kurd gelek caran rastê komkuji- 
yan hat. Mirovahiya cihanê bûyê 
şirîkê sûcên li dijî Kurdan hatine 
kirin. Digel van hemû tiştan, Kur- 
dan ji bo hebûn û namûsa xwe çi 
ji destê wan hatiye kirin û li ber 
xwe dane. Rewşa Kurdistanê ya 
niha eyb û şerma cihanê ye. Lê 
niha li ber çareseriyê ye. 

Kurd niha demên dîrokê der- 
bas dikin. Perçeyekî Kurdistanê 
niha di qada navnetewî de bûye 
xwediyê statuyeke fermî. Gelê me 
yê li Bakur jî di nava berxwedanê 
de ye. Li Rojhilat û li Sûriyê jî gelê 
me hewldanên ji bo azadiyê dido- 
mîne û hişyar e. Bi kurtahî, we- 
latê me, çar perçe ber bi rojên 
serbixwe ve dimeşe. Dunya jî hat 
guhertin, hê jî diguhere. Rejîmên 
paşverû, yên kevneperest û zalim 
yek bi yek tên hilweşandin. 

Gelo hûn di vê tabloyê de yekiti- 
yeke netewî dibînin? Çi di nav- 
bera partiyên siyasî yên Bakur 
de, çi di navbera her çar pereçe- 
yan de... 

PKK rêxistineke gelek mezin e. 
Lê ez nêzîkatiyên wê yên derbarê 
yekîtiya Kurdan li Bakur û yekî- 
tiya her çar perçeyan de, fahm 
nakim. Ez vê tengbûna PKK'ê di- 
şibînim wek jiyana Êzîdiyan. Wek 
tê zanîn gelê me yê Êzîdî ji ber 
êrîş û komkujiyan xwe her tim 
parastine û xwe ji têkiliyên derve 
re girtine. Êrîşên ku Tirkiye, îran 
û Sûriyê li himberê PKK'ê dike û 
rexneyên ku ji hundir tên, wisa 
kiriye ku PKK xwe bigire û tenê 
bixwaze xwe biparêze. 

Lê divê PKK, berevajî tevbigere. 
Divê bi her kes û hêzê re, ku bi 
dewletên dagîrker re têkiliyên 
wan tune bin, têkeve nava xeba- 
tên hevbeş û deriyê xwe ji wan re 
veke. Divê ji rexneyan re vekirî 
be. Li Kurdistanê serkêşiya têko- 
şîna netewî PKK dike. Ez lawazki- 
rina PKK'ê na, bihêzbûna wê 
dixwazim. Ji ber ku hilweşandin 
û lawazbûna PKK'ê tê wateya ku 
Kurd lawaz bibin û hilweşin. 

Di nava deh salên dawîn de tev- 
gera azadî ya Kurdistanê li Bakur 
ji perspektîfa 'dewleta serbixwe' 
derbasî projeyên wek 'Komara 
Demokratîk', 'Xweseriya Demo- 
kratîk' bû. Gelo çi kar û zerarên 
van guhertinan hene? 

PKK bi sazî û dezgehên xwe êdî 
bûye wek dewletê. Lê mixabin di 
navbera hêz û daxwazên PKK'ê 
de cudahiyeke mezin heye. Divê 
daxwaza PKK'ê "Kurdistana Ser- 
bixwe û Yekgirtî" be. Ez di mija- 
rên wek Komara Demokratîk, 
Xweserî û Kemalîzmê de ji PKK'ê 
cûda difikirim. Tiştê ku ez hertim 
dibêjim ev e: Gerîlla hêz û garan- 
tiya parastina gelê Kurd e, ji bo vê 
jî hilweşandina hêza gerilla na, 
bihêzkirina wan divê. 


Niha gelek dem derbas bûye û Hevpeyvîn: Hulya Yetişen 

RÛdaW I Hejmar 90 

Învestîsyon: Hewlêr di rêza 5'êm de ye 



Koln (Rûdaw) - Kovara Brîtanîya aborî FDI Intelligence rankîngek derbarê bajarên herîbaş ji bo învestîsyonên navnetewî (veberhênan) 
amade kir û Hewlêr di nav bajarên Rojhilata Navîn de di rêza 5'êmîn de cîh digire. Li Rojhilata Navîn tenê Ras Al-Khaimah (Mîrnişînên Erebî 
yên Yekbûyî), Manama (Bahreyn), Dubey û paytexta UrdunêAmman li pêş Hewlêrê ne. 

Kovara FDI Intelligence berhemeke rojnameya aborî Financial Times e û derbarê bajaran de gelek caran rankîngên girîng belav dibe. 

Lê wekîdin jîHerêma Kurdistanê di çavên dezgehên navnetewîde bi pêş dikeve. Li gor lîsteyeke rojnameya New York Times, Kurdistan di 
nav welatên herî hejayî dîtinê de di rêza 34'ê deye. Kovara National Geographic Kurdistanê hîn hejayîtir dibîne û kiriye rêza 20'emîn. 



Wezîrê Serwetên Xwezayî Aştî Hewramî bo Rûdaw' 

Heta 2 salên din wê 
5 hezar MW elektrîk 
bê hilberandin 


Kampanya aboneyan 
hat dirêjkirin 


Rûdaw bi helkefta meha Newrozê kampanyek nû 
îstpê kiribû û ev kampanya hat dirêjkirin. Heta da- 
Nîsanê bibe abone û 3 mehan bêpere Rûdawê 
bixwîne. Piştî 3 mehan abonetî otomatîkbi dawî dibe. Ji bo 
)onetiyê forma jêr ya abonetiyê dagire û ji Rûdawê re bişîn. Zûtir û hêsantir 
bi rêya e-mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Li Hewlêrê zîrveya medyaya Ereb dicive 


Hewlêr (Rûdaw) - Rêveberê 
Şirketa Adil Mutehîde Dr. Ruşdî 
Seîd ragehand ku biryar e di nî- 
veka vê mehê de ligel vekirina 
kanala wan a nû, konferansa zîr- 
veya medyaya Erebî li Hewlêrê 
bê lidarxistin û gelek kesên nav- 
dar ên tv û sînema û medyaya 
Erebî, ligel nêzîkî 80 kanalên as- 
manî yên Erebî tevlî bibin. 

Dr. Ruşdî Seîd daxuyand ku 
mêvandarîkirina vê konferansê 
li gor hilbijartinan hatiye destnî- 
şankirin û vê carê di navbera 
Erebistana Siudî, îmarat û Mi- 
sirê rikeberî hebû, lê Dr. Ruşdî 


kariye ji bo mêvandarîkirina vê 
konferansê serkeftinê bides 
bîne. 

Navbirî wiha bo Rûdawê axivî: 
"Nameyek ji aliyê Yekîtiya Der- 
hênerên Ereb gihişte min û na- 
meyek jî ji bo Serok Barzanî 
hatiye rêkirin derbarê birêve- 
çûna vê konferansê li Hewlêrê 
ku tevahiya wezîrên medya yên 
welatên Erebî tevlî dibin." 

Herwiha Seîd ragehand ku ev 
konferans di 10'ê Nîsanê de li 
Hewlêrê birêve diçe û tê de bi 
fermî vekirina kanala tv ya Adil 
Mutehîde-Tatlises tê ragehandin 


►Herêma Kurdistanê 
wê ji gaza xwezayî 
elektrîkê dabîn bike û 
wê ev elektrîk hemû 
pêdiviya Kurdistanê 
çareser bike. 


Hewlêr (Rûdaw) - Wezîrê Ser- 
wetên Xwezayî Aştî Hawramî 
diyar kir ku li Herêma Kurdis- 
tanê nêzî 200 trilyon m3 gaza 
xwezayî heye. Petrola rezerv jî 
wê heta 70 salên din têra He- 
rêma Kurdistanê bike. Herwiha 
biryar e heta 2 salên din, 5 
hezar Mega Watt elektrîk bi 
rêya santralên gazê li Herêma 
Kurdistanê bên dabînkirin. 

Aştî Hawramî di dema konfe- 
ransa wezareta wan a li otela 
Rotanda di bersiva çend pirsên 
Rûdawê de, behsa petrol û gaza 
Herêma Kurdistanê kir û got: 
“Em li gel Hikûmeta îraqê gi- 
hane peymanê ku rojane 100 
hezar bermîl petrola Herêma 
Kurdistanê rewaneyî derve 
bikin. Herwiha biryar e ev rêje 
heta dawiya îsal bigihe 200 
hezar bermîlan." Hewramî bal 
kişand ser wê yekê ku di pilana 
wan de heye heta dawiya îsal, 
300 hezar bermîlên petrolên 
hilberînin; “Lê tenê wê 200 


hezar bermîlan bişînin derveyî 
îraqê." 

Hewramî derbarê helwestên 
Cîgirê Serokwezîrê iraqê Hûsên 
Şehristanî yên ji bo karûbarên 
enerjiya beramberî siyaseta 
petrola Hikûmeta Herêma Kur- 
distanê de got: “Niha rojane qe- 
zenca petrola Herêma 
Kurdistanê 10 hezar Dolar e û 
kes nîne wî pereyî red bike. 
Niha em li gel Hikûmeta iraq û 
Serokwezîr Nûrî Malikî gihane 
peymanê, Şehristanî jî bi xwe 
azad e ku çi dibêje. Ew nikare ti 
bandor an jî pirsgirêkekê li pê- 
şiya rêkirina petrola Herêma 
Kurdistanê bo derve derxe.” 

45 Milyar bermîl rezerva 
petrolê heye 

Wezîrê Serwetên Xweyî diyar 
kir ku, niha Herêma Kurdistanê 
di warê petrola yedek û gaza si- 
rûştî de gelek dewlemend e û 
wiha pêdeçû: “Niha ez dikarim 
bêjim me 45 milyar bermîlên 
petrolê yên yedek hene û bi 
giştî têra pêdiviyên 70 salan ên 
Herêma Kurdistanê dike.” 

Hewramî derbarê gaza xwe- 
zayî de jî got: “Niha li Herêma 
Kurdistanê 200 trilyon m3 gaza 
xwezayî heye. Me ji bo tevayî 
karxane, malên Herêma Kurdis- 
tanê û bajarên cîranê Herêma 


Kurdistanê pilan heye ku wê 
gazê dabîn bikin.” 

Aştî Hewramî di axaftinên 
xwe de got, ji ber ku niha He- 
rêma Kurdistanê di rûyê gaza 
xwezayî de pir dewlemend e, di 
plana wan de heye ku heta 2 
salên din 5 hezar mega watt 
elektrîk hilberînin: “Ew proje 
hemû wê bi rêya gaza xwezayî 
bên kirin, ev jî pêngavek girîng 
e. Wê ev yek krîza elektrîkê 
heta hetayê li Herêma Kurdis- 
tanê çareser bike.” 

Petrol û gaza Zaxo pir baş e 

Aştî Hewramî wiha dirêjî da 
axaftinên xwe; “Herêma Kurdis- 
tanê hemû petrol û gaz e. Bajarê 
Zaxo hem di warê petrol û hem jî 
di warê gaza xwezayî de gelek 
dewlemend e. Rêjeyek zêde ya 
van herdu enerjiyan tê de heye û 
ez dikarim bêjim cûrê wê jî di 
astek baş de ye.” 

Wezîrê Serwetên Xwezayî ew 
yek jî eşkere kir ku li gel hinek 
şîrketên di warê hilberîna pet- 
rolê de hinek peyman çêkirine û 
ji bo pêşxistina Herêma Kurdis- 
tanê pir girîng in. Aştî Hewramî 
ragihand ku pirsgirêkên wan şîr- 
ketan ên derbarê xerckirinê û 
para wan li gel Bexda, ber bi ça- 
reserkirinê ve ne. 


Ez dixwazim ji bo dema 
□ Şeş mehan Q Salekê 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


□ Vekirî 


Navnîşan 

Rudaw Media GmbH 
Gutenbergstr. 63a 
50823 Köln / Almanya 

info@rudaw.eu 


bibim aboneyê/ya rojnameya Rûdaw. 

Rojnameya min heftane bişînin vê navnîşanê 

Nav :_ 

Paşnav :_ 

Navnîşan :_ 


Telefon a min :_ 

E-Mail a min :_ 

Buhayê abonetiyê ji vê kontoyê bikşînin; 

Hejmara kontoyê :_ 

Şîfreya bankê (BLZ):_ 

Bank :_ 

Xwediyê kontoyê :_ 

D em û cîh:_ D estnîşan:_ 

Anjî ez ê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynin. 











































Spor 


Xortê Kurd Roman 
Amoyan bû şampiyonê gulaşê 


Bejindirêjên Baglarê 
Şampiyoniya Anatoliyê 



dan pêşiya xwe 


Dortmund (Rûdaw) - Roman 
Amoyan di Pêşbirka Gulaşê ya 
Ewrûpayê de, ku yekşema borî 
(03.04.2011) li bajarê Dort- 
mundê li Almanya lidarket, bû 
şampiyonê Ewrûpayê. Roman 
Amoyanê ku li ser nave Erme- 
nistanê tevî pêşbirkê bû, di ka- 
tegoriya heta 55 kg de di finalê 
de li hemberî gulaşvanê Azerî 


Vugar Rahimov ku li ser nave 
Ûkranyayê tevlî pêşbirkê bû, bi- 
serket (1:0, 4:0). Beriya wê 
Roman Amoyan, Ramanus Dagis 
(Lîtvanya), Laşa Gogitadze (Gur- 
cistan), Valery Borgoyakov 
(Rûsya), Edanis Azizli (Azerbey- 
can) ji pêşbirkê avêtibûn. 

Roman Amoyanê niha 27 salî 
li Ermenistanê ji dayîk bûye û bi 


eslê xwe Kurdê Êzîdî ye. Ew heta 
niha ji bo Ermenistanê tevlî 
gelek pêşbirkên navnetewî 
bûye û gelek serketin bidest xis- 
tine. Roman Amoyan 2006'an jî 
bû Şampiyonê Ewrûpayê û di 
Peşbirkên Olîmpiyadê li Pe- 
kîngê di 2008'ê de yekemîn me- 
dalyonê bronz ji bo 
Ermenistanê bi dest xist. 


Amed (Rûdaw) - Tîma Bas- 
ketbolê ya Şaredariya Baglarê 
di Lîga Basketbolê ya Herêmî 
de tîma Meletî têk bir. Tîma 
Basketbolê ya Şaredariya Bag- 
larê dixwaze beşdarî Şampi- 
yoniya Anatoliyê bibe. 

Tîma Basketbolê ya Baglarê û 
Tîma Basketbolê ya Meletiyê 
roja 4'ê Nîsanê hatin himberî 
hev û tîma Baglarê qezenc kir. 
Maça li Salona Sporê ya Girtî ya 
Ziya Gokalpê ya Amedê hat le- 
yîstin, bi skora 66-49 bi dawî 
bû. Antrenorê Tîma Basketbolê 
ya Baglarê Gokhan Yildirim 
diyar kir ku wan di hemû tur- 
nuvayên basketbolê de derece- 


yên serkeftî bi dest xistine. Yil- 
dirim anî ziman ku tîma Bag- 
larê ku ji bo Şampiyoniya 
Anatoliyê têdikoşe, dixwaze bi- 
keve nava du tîmên herî baş ên 
Tirkiyeyê. Yildirim di berdewa- 
miya axaftina xwe de wiha got: 
"Ji vir şûnde em ê derkevin 
Anatoliyê. Em niha xwe ji bo 
maçên tîmên Anatoliyê amade 
dikin. Di 13-17 Nîsanê de em ê 
li Gumuşhayên bi rakîbên xwe 
re têbikoşin." 

Di dawiya lîstikê de Nûne- 
rên Navendî yê Amedê ya Fe- 
derasyona Basketbolê ya 
Tirkiyeyê plaket da lîstikva- 
nên tîma Baglarê. 


Golên Dortmundê kêfa Kurdan jî tînin 


Ji bo şampiyoniyê 540 deqe man 



Azad Dîcle Dortmund 


D i sezona 2010/2011 de Ya- 
neya bajarê Almanya Dort- 
mundê, Borussia Dortmund, 
hefteya 28. jî li dû xwe hîşt û niha 
ji bo şampiyoniya wê tenê 6 maç 
hene. Hêviya şampiyoniya Dort- 
mundê ne tenê kêfa alîgirên wê 
yên Alman tîne, herwiha kêfa Kur- 
dên Dortmundê jî tîne. Ji bilî ciwa- 
nên futbolhezker, esnafê 
Dortmundê yê Kurd jî bi hêviyeke 
mezin li benda şampiyoniya Bo- 
russia Dortmundê ne. Jiber, "Eger 
Dortmund îsal bibe şampiyon wê 
sala bê ji bo maçên Lîga Şampiyo- 
nan gelek tûrîst werin Dort- 
mundê." 

Lîga futbolê ya Almanya bi 
maçên dawiya vê heftê gihan hef- 
teya 28.'min, lîg wê de 14'ê Gulanê 
de bi dawî bibe. Yaneya ku ji hef- 
teya 7. û heta niha serkêşiyê dike 
Borussia Dortmund, ji maça ligel 
Hannoverê 3 pûan girtin û pûanên 
xwe kirin 65; li dû B.Dortmundê 
(BVB), Bayer Leverkusen tê û pûa- 
nên wê jî 58 in. Alîgirên Borussia 
Dortmundê û gellek pisporên 
sporê bi çaverêkirineke mezin di- 
bêjin ku Dortmûnd wê bibe şampi- 
yona îsal. 


Piştî maça dawî ya ligel Hanno- 
ver 04, roja 2'ê Nîsanê saet di der- 
dora 18:30'an de ji stadyûma 
Dortmundê Signal Iduna ber bi na- 
venda bajêr ve qefle bi qefle alîgir 
di destê wan de şûşeyên bîrayê, li 
dora stuyên wan poşiyên zer û reş 
ên Borussia Dortmund 09 (BVB) 
hebûn, vedikişiyan. Di nava wan 
futbolhezkeran de çendîn ciwanên 
Kurd jî hebûn. Yek ji wan, Sînanê 
21 salî ji encama 4-1 şanaz bû û 
digot, "Bila Schalke dengê golên 
me bibihîse, em îsal şampiyon in." 
Mabesta wî bi Schalkeyê ew e ku 
yaneyên Dortmund û Schalkeyê bi 
himbertiya hev tên naskirin. 

Kurdekî din ku hêviyên wî ji 
şampiyoniya Dortmundê heye, 
xwediyê kioskê Adem e. Kioska wî 
li nêzika rawestegeha navendî ye 
(Hauptnahbof) û beriya maçan û 
piştî maçan bi hezaran kes li wir 
tên xuyakirin û ji kioska wî tiştan 
dikirin. Adem jî weke alîgiran bi dil 
dixwaze Dortmund îsal bibe şam- 
piyon û sedemê wê wiha vedibêje. 
"Dema Dortmund bibe şampiyon 
kara min jî çêdibe. Wê sala bê tevlî 
maçên Lîga Şampiyonan bibe û ji 
bo maçên ku li Dortmundê bên le- 
yîstin wê gelek tûrîst ji welatên 
Ewrûpa bên Dortmundê." Adem 


Kupaya Cîhanê ya sala 2006'an ku 
li Almanya hat lidarxistin, bibîrdixe 
û dibêje di 12 maçên ku li Dort- 
mundê hatin leyîstin de bi deh he- 
zaran tûrîst hatibûn Dortmundê û 
kara ku wî di wê mehê de kiribû, ji 
xebata salekî zêdetir bû. "Niha jî 
dema ku Dortmund maçan distîne, 
alîgir bi saetan kêf û şahiyê dikin û 
ji bo wê jî tên ji kioska min gelek 
bîra, cola û cigareyan dikirin." 

Ozkan jî karkerekî donerê ye û 


gotinên Adem piştrast dike, lê bi 
devekî ken dibêje ku ew naxwaze 
Dortmund îsal bibe şampiyon û se- 
demê wê jî wiha vedibêje. "Dema 
ku bibe şampiyon wê li navenda 
bajêr gelek qelebalix çêbe, ango wê 
karê me zêde bibe." 

Kupayên DFB, UEFA û Lîga 
Şampiyonan 

Borussia Dortmund di sala 


1909'ê de hatiye damezirandin û 
heta niha şeş caran bûye şampi- 
yonê Almanyayê. Yaneya Borus- 
sia Dortmundê du caran jî 
Kupaya Almanya, DFB bidestxis- 
tiye. Herwiha Borussia Dort- 
mund di vê navberê de di sala 
1996'ê de Kûpaya UEFA'yê bi- 
destxist (Cara yekem tîmeke 
Alman vê kupayê distîne) û di 
sala 1997'ê de jî bû şampiyonê 
Lîga Şampiyonan. 

Dr. Mehmûd Osman* 


Reftarên me ligel çapemeniyê 



Y ek ji sedemên rewşa îro 
ya Kurdistanê nebûna 
têkiliyên tendirûst a 
navbera karbidest û 
gelê Kurdistanê de, pêwîst e bi 
rêya kanalên ragihandinê bê rast- 
kirin. 

Li vê derê girîngiya erkê ber- 
pirsên siyasî û hikûmî, di çêkirina 
cûrê têkiliyên bi reçawkirina bi- 
nemayên zelalbûn û rastiya têkilî 
danîna li gel medya ji bo veqetan- 
dina zanyarî û eşkerekirina pirs- 
girêkên vegûhestina ji bo gel 
derdikeve, heta ku qût dibin û 
pirsgirêkên ku îro li Kurdistanê 
hene, çênebin. 

Di demên borî de me ji veşar- 
tina zanyariyan zerer dîtiye. Piştî 
hilweşîna şoreşa îlonê (1975), ji 
min re derket holê ku me di hun- 
dir de çend zerer kiriye û li derve 
ji ber veşartina zanyariyên der- 
barê têkilî, siyaseta me û zanyari- 
yên din ji gel û çapemeniya 
Kurdistanê. Tevî ku wê demê ça- 
pemenî çi hizbî û çi azad, pir kêm 
jî bû. 

Ji wê demê ve min biryar da ku 


li gel serokatiya Kurdistanê û bi 
xwe jî wekî berpirsyariyekê hewl 
bidim ku ew reftar dûbare nebe û 
zelalbûn bê peyrewkirin. 

Ev cûrê têkiliyan jî divê çarço- 
veyek yasayî jê re bê danîn, ji ber 
ku ne her medya belkî hemû kesê 
mafê wergirtina zanyariyan ji 
berpirs û dezgehan heye û pêwîst 
bû ev piştî sala 1992'an dema ku 
parlementoya Kurdistanê hat hil- 
bijartin, kiriban yasayek. Lê mixa- 
bin nehat kirin û medya pir bi 
zorê giha wê yekê ku xwestibe bi- 
zane. Ev jî bû sedema wê yekê ku 
zanyarî wekî xwe neyên belavki- 
rin û aliyê din têk bide. Bi taybet 
jî di salên şerê navxweyî, têkilîda- 
nîna li gel Bexda, Tehran, Enqere, 
Amerîka û hwd... 

Piştî hilweşandina rejîma Sed- 
dam a sala 2003'yê, îraq li gel 
Kurdistanê jî ket qûnaxek nû. 
Welat ji bo cîhanê hat vekirin û 
rolê çapemeniyê jî pir mezintir 
bû, her ji ber vê yekê jî karkirin bi 
awayek zelal ji bo agahdarkirina 
gel bi rêya medyayê pir pêwîst e. 

Lê mixabin reftarê berpirsan li 


gel çapemeniyê pir nehat guher- 
tin. Qasî ku ya me kiribe, me hewl 
daye ku zanyariyan bidin çape- 
meniyê heta bûyer wekî xwe û 
nirxandin bi awayek rast bigihî- 
nin gel. 

Di cîhana îro de deshilat an 
berpirsek ku xwe wekî demokrat 
pênase dike, divê ji bo parveki- 
rina zanyarî û agahdariyan a ji bo 
gelê xwe pêşgav be. 

Bi min gelek ecêb tê, hinek kes 
xwe bi demokrat an bi şefaf diza- 
nin û gazincan ji min dikin ku ez 
gelek daxûyaniyan didim çape- 
meniyê. 

Mixabin eger wisa ye hinek roj- 
namevanên nezan yan jî bê agah- 
dar pal didin ku li gel çapemeniyê 
rexne li van reftarên me bigirin û 
wisa lê bikin li dijî bingehek se- 
rekî ya pîşeya rojnamevanî û des- 
hilatdariyê baş bin. Ev bingeh jî 
erkê berpirs e ku bi rêya çapeme- 
niyê zanyariyan bi gel re parve 
bike. 

Her di dema endamtiya min a li 
encûmena hikûmraniya Iraq, par- 
lemento û dema ez tevlî civînên 


pêkanîna şanda guftûgoyan a li 
Bexda bûm, min hemû zanyarî 
dan çapemeniyê. Ji ber ev zanyarî 
ne milkê min in, milkê gel in û ne 
veşartî ne. 

Ez hêvîdar im serokatiya Kur- 
dan jî timî wisa be û çapemenî bi- 
kare xwe bigihîne wan. 

Li vê derê ez vê yekê jî tînim 
ber çavan, me çi tiştên veşartî yên 
aliyekê nedaye çapemeniyê û 
wekî hinekên bê xeber dibêjin. Ji 
ber ez di civînên YNK û PDK'ê de, 
yan jî civînê girtî yên YNK, PDK û 
partiyên din ên li gel Amerîka, 
îran, Tirkiye, Bexdaya niha, bi wî 
awayî beşdar nebûme. Min civî- 
nên taybet û ne jî veşartî li gel 
wan nekiriye. 

Herwiha wekî endamek ser- 
bixwe yê Freksiyona Hevpeyma- 
niya Kurdistanî, timî helwestên 
min ên derbarê bûyerên îraq, He- 
rêma Kurdistan û parçeyên din 
ên Kurdistanê de hebûn. Bi wê 
yekê min bi rast zaniye ji bo ber- 
jewendiyên gelê xwe bi awayek 
eşkere biaxivim. 

Car caran vê yekê zererên şexsî 


gihandiye min. 

Ji bo parastina wê serxwebûnê, 
li gel min pir girîng bû ez bi dara- 
yiya xwe tenê bi mûçeya parle- 
mentoyê kar bikim û kampanya 
hilbijartina parlamentoya îraqê 
ya 2010'an li ser erkê xwe bikim 
û heta niha jî ez ji bin barê wî 
deynê derneketime. 

Herwiha ji bo parvekirina zan- 
yariyên li gel min ên ji bo gel, min 
gelek caran pereyê xwe xerc ki- 
riye. Ji ber ez di wê baweriyê de 
me eger piştgirî bê kirin wê çape- 
menî bibe pîşeyî. Ji bo deshilata 
çaremîn a rast hebe, bi taybet jî di 
serdema pêşketina teknolojî û ça- 
pemeniyê de, wekî em hemû jî di- 
bînin bûye beşek ji sîstema jiyana 
gel. 

Her kes û aliyê ku vê yekê li 
berçav negire, wê gelek li pey bû- 
yeran be û wê zerer bike. Ez hê- 
vîdar im ku ev rastî ji bîra 
berpirsên Kurdistanê neçe. 

*Siyasetmedar û Endamê Parla- 
mentoya îraqê 




Pêdiviya Herêma Kurdistanê bi Tirkiyê heye 


Wladimir van Wilgenburg 



D ema Serokê Herêma 
Kurdistanê serdana 
Tirkiyê kir ti alên 
Kurdî jê re nehatin 
danîn, lê dema Serokwezîrên Tir- 
kiyê serdana Hewlêrê kir bi 
dehan alên Tirkî hatinbûn hil- 
dan. Hinek Kurdan ev tişt wisa şî- 
rovekirin ku PDK û YNK'ê 
Kurdistan firotine Tirkiyê, tevî ku 
di karê dîplomasî de di dema se- 
rokwezîrê dewletekî biyanî de 
hildana alên wî welatî tiştekî 
asayî ye. Heta eger niha partiya 
opozisyonê Goran jî desthilatê 
bigre destê xwe, wê neçar bimîne 
peywendiyan ligel cîranan ava- 
bike, gelo ma ew xelk dixwazin 
Kurdistan bibe Xezzeyeke din? 

Herêma Kurdistanê bi 3- 5 mil- 
yon rûniştvanên xwe ve, hê ne- 
bûye dewlet û ji her çar aliyan jî 
hatiye dorpêçan û bingeheke wê 
ya lawaz heye. Herçend butçeya 
10 milyar Dolarî ya Hikumeta 
Herêma Kurdistanê biqasî but- 
çeya welatên weke Sûriye û Ur- 
dinê ye, lê pêwîstiya wan 
welatan jî bi cîranan heye ku ke- 
lûpelên xwe bifiroşinê. Aboriya 
Kurdistanê aboriyekî wiha nîne 
ku xwe xwedî bike, lê girêdayî 


dahatê petrolê ye, vêca eger Kur- 
dên Herêma Kurdistanê bixwa- 
zin petrola xwe bifiroşin, 
pêwîstiya wan bi dostaniya cîra- 
nên wan heye, ji ber ku eger ji 
her çar aliyan deriyan bigirin, ew 
ê gelek pirsgirêk bo Kurdan 
çêbin. 

Ey jî wê yekê ron dike ka bo çi 
di dema serdana Barzanî de a En- 
qerê ala Kurdî nehat hildan: He- 
rêma Kurdistanê tenê herêmeke, 
lê ne welatekî serbixwe ye. Dema 
Erdogan hate Kurdistanê jî ala 
Kurdistanê jî jê re hatibû nîşan- 
dan û konsolê Tirkyê li Hewelêrê 
jî ti pirsgirêkeke wî ligel bikara- 
nîna gotina Herêma Kurdistanê 
nebû. Wate meseleya ku gelek 
alên Kurdistanê hatibûn danîn di 
dîplomasiyê de tiştekî asayî ye. 
Herwiha ew yek jî karekî mantikî 
ye ku Erdogan di axaftina xwe de 
peyva Kurdistan bikarneanî, pê- 
wîst e ew ji ber hilbijartinên ça- 
verêkirî yên Tirkiyê bi hişyarî 
tevbigere. 

Tikiyê bingeheke gelek bi hêz- 
tir ji ya Kurdistanê heye. Loma 
ew pêngavên ku hikûmeta AKP'ê 
davêje, pêngavên ne çaverêki- 
rîne, tevî ku berjwendiyê aborî û 


ewlekariyê li pişt wan pêngavan 
in. Hejmara rûniştvanên Tirkiyê 
nêzîkî 75 milyon kes in û beren- 
dama Yekîtiya Ewrûpayê ye, en- 
dameke bihêz a NATO yê ye û 
weke dewleteke xwedî rolekî 
serkirdayetiyê li Rojhilata Navîn 
tê naskirin, ew şirîka projekta 
Naboko ye û di veguhestina pet- 
rol û gazê de ji Rûsya û navçeya 
rojhilata navîn bo welatên rojava 
roleke dilîze. Eger pêwîstiya Kur- 
dên îraqê bi vedîtina alternatî- 
fekê be li şûna Hikûmeta Bexda, 
dibe ku Tirkiyê tek alternatîf be, 
tevî ku ez nabînim ev tişt niha 
pêkbê. 

Ajansa Nûçeyan a Firatê, ANF 
ku ji hezkiriyên PKK'ê ye, der- 
barê êrişa leşkerên Tirkiyê dijî 
navçeyeke herêma Şirnexê di 
dema serdana Erdogan bo He- 
rêma Kurdistanê de nûçeyek be- 
lavkirin, wê ajansê ev kar ji bo ku 
bêtir piştevaniya Kurdên îraqê 
bidest bînin kir û ew di wê bawe- 
riyê de ne ku nabe peywendiyên 
Hikûmeta Herêma Kurdistanê 
ligel Tirkiyê hebin (Ji ber ku Tir- 
kiyê hê çareseriyeke aştiyane bo 
pirsgirêkên ligel PKK'ê nedîtine). 

Parlamenterê Îraqî Mehmûd 


Osman ev cotstandartî ya Erdo- 
gan şîrove kiriye, ew dibîne ku 
Serokwezîrên Tirkiyê ji aliyekî ve 
behsa diyaloga aştiyane dike li 
welatên weke Lîbya, Misir, Beh- 
rên û Yemenê dike, lê ji aliyekî 
din ve PKK'ê weke rêxistineke te- 
roristî bunav dike. Ew parlamen- 
terê Îraqî dibêje Erdogan vî tiştê 
di demekê de dide meşandin ku 
çendîn caran PKK'ê agirbes ragi- 
handiye. Lê Mehmûd Osman jî 
pêşniyara wê yekê nake ku tank 
û leşkerên Kurd bên şandin ji bo 
bersînggirtina bombebarana sî- 
norên Herêma Kurdistanê ku ji 
aliyê Tirkiyê ve tê domandin. 

Eger Tirkiye bixwaze sînorên 
xwe yên ligel Herêma Kurdistanê 
bigre, wê demê Herêma Kurdis- 
tanê wê rastî tevliheviyeke mezin 
bibe. Weke ku îranê sînorên xwe 
girtin, dema ku çend efserên wan 
ji aliyê Amerîka li Herêma Kur- 
distanê hatin girtin. Piştî wê ber- 
pirsên Kurd hevî ji îranê dikirin 
ku dubare sînorên xwe veke. Lê- 
kolerê (nîv-konzervetiv) Maichel 
Roin rexne li Hikumeta Herêmê 
digirt ku peywendiyên ligel îranê 
hene, lê realiteya cografyayê wê 
yekê nîşan dide ku pêwîst e pey- 


wendiyên Kurdan ligel îran û Tir- 
kiyê hebin. Heta eger baweriya 
wan jî bi wan herdu welatan 
nebe û ji wan hez jî nekin, pêwîst 
e peywendiyên wan hebin. Siya- 
set li ser bingeha hest û hezki- 
rinê nayê kirin. 

Kurdên îraqê derfeta wê yekê 
nîne ku bibin karekterên şerx- 
waz weke Hemasê li Xezze ku 
wiha kirine ku îsrail wan li Xezze 
ji derdûran qut bike. Tevî ku alî- 
karî ji Suriyê û îranê ji wan re 
tên, lê eger Kurdên îraqê bibin 
sedema tengasiyê bo cîranan, wê 
kes alîkariya wan neke. 

Di demekê de ku Erdogan berê 
red dikir ligel Serok Barzanî bi- 
cive, ji ber ku ew weke "serok 
hoz" binav dikir, lê îro wî weke 
heval dide nasandin. 

Dibe ku roleke Tirkiyê di mese- 
leya lihevhatina Eniya Turkmenî 
û Hevpeymaniya Kurdistanî de 
hebe, ji ber ku Eniya Turkmenî 
berê de wiha hatibû nasîn ku ro- 
leke wan ê dijminkarî himber 
Kurdên îraqê heye. Dibe ku ser- 
dana Erdogan ji bo herdu aliyan 
bi xêr be, hem ji bo Kurdên îraqê 
û hem jî ji bo Tirkiyê. 

Alerjiya zarokan 


Sîr êşa diranan nahêle 


B i hatina biharê re ew kesên 
bi wan re alerjî heye demek 
zor û bi êş derbas dikin. Ji der- 
veyî alerjiya polenan nêzîkê 
20.000 hezar şêweyên alerjiyê 
hatine destnîşankirin; ji madde- 
yên kîmyeyî bigre heta muyê 
heywanan, toza malê û kifikê, 
hemû dibin sedema alerjiyê. 

Li ser alerjiyê hûn dikarin 
çi diyar bikin? 

Dr. Xoşnav Seyîd Mihemed: 

Alerjî tenê bi kesê mezin re çê- 
nabe, herwiha gelek ciwan û 
zarok jî alerjî dibin. Bi taybetî di 
mehên nîsan û gulanê de ji ber 
toz û vebûna gulan, gelek zarok 
bêzar dibin û alerjiya polenan bi 
wan re derdikeve. Ew zarokên 
ku di jiyanê de her tim bi kêf, 
coş tevdigerin ji ber alerjiya ku 
li ser wan bandorek neyînî dike, 
him bêzar dibin û him jî ji wan 
mehê biharê yê xweş ti xweşiyê 
nagrin. 

Alerjiya rînîtîk çi ye? 

Ev jî şêweyek alerjiyê ye ku 
bi rêya nefesê tê girtin. Dema 
ku zarok nefes digrin û dikşî- 
nin bêvila xwe, alerjiya rînîtîk 
ango iltîhabeke bê mikrob çê 
dibe, mirov dikare bêje ze- 
kema kronîk jî. Di encamê de 
di bêvilê de xwerihandin, pişi- 
kandin, avgirtin, di esmanê dev 
de xwerihandin, kuxuk, êşa qi- 
rikêye derdikeve. Qirik dix- 



Dr. Xoşnav Seyîd 
Mihemed* 


wazê xwe paqij bike, ji ber wê 
ye ku herî pir di demsala bi- 
harê de alerjiya polenan û ya 
rinitîk tê xuyakirin ew toz zû bi 
bêvilê ve tê zeliqandin. 

Nîşanê alerjiya polen û 
dermankirina wê çawe dibe? 

Ev alerjî demsalî ye, ji ber ku 
bi hatina biharê re dar gulê 
xwe vedikin û gelek cureyên 
gîhayan çêdibin. Ev hemû jî 
bandorê li ser zarokên ku aler- 
jiya wan heye, dike. Di serî de 
ev septom bi wan re tên xuya- 


kirin: qirika wan dixwure, çavê 
wan dişewitin, bêvila wan dix- 
wure. Ev nîşan hemû xwe der- 
dixin holê. Pêwîst e beriya her 
tiştî wan zarokan bibin cem bi- 
jîşkê mal û li gor wê ew jî wan 
dişînin bijîşkêkî taybet ku li ser 
alerjîyê radiweste. Li wir test 
tên çêkirin û bi wan testan 
diyar dibe ku alerjiya zarok ji 
kîjan gul an jî darê ye. Li gor 
wê derman tên dayin . 

Dema li zarokan zû nepirsin 
hingê alerjî dikare xwe vege- 
rîne nexweşiya bronşîdê. 
Dema zarok dipişikin hingê ew 
bronşên wan fereh dibin ji ber 
wê jî pêdivî bi dermankirinê 
heye. 

Amadekirin: Zelal Çelîk 


*Dr. Xoşnav Seyîd 
Mihemed ji Rojavayê Kurdis- 
tanêye. Niha li Almayayê dijî û 
pizîşkê zarokan e. 


Xaçepirs 


Çeperast: 1- Serokê 
KADEP ê. 2- Xanedan, mal- 
batên mezin - Haydarî, bi 
deyn. 3- Xuya, xerîbî, na- 
vekî zilaman (berepaş) - 
Baq, gurz, deste (berepaş] 
- Dengê mîh û berxan - 
Xak, erd. 4- Nijdevan, rêbir, 
terorîst (berepaş) - Lem- 
peyên trimbêlê - Bi 
"Sîpan" ve girêdayî, tiştên 
ji Sîpan (berepaş). 5- îdeo- 
lijîya dewleta Tirk. 6- Ajan- 
sek Kurdistanî - Pêk hat, 


qewimî (berepaş). 7- Li 
Swîsreyê çemek - Helbest- 
van, hozan (berepaş). 8- 
Zewac, mehrkirin - Hu- 
nermendekî Kurd. 9- Ba- 
rack Obama serokê wê ye 
- Di kiryarê de pronavê 
yekem. 10- Cejnek Ale- 
vîyan, xwarinek şîrîn (be- 
repaş) - Xwarina êvarî 
(berepaş). 

Serejêr: 1- 

Paşayê ku di 1919 an de li 


Parîsê we k nû ] 

Kurdistanê beşdarî Konfe- 
ransa Aştî ya Dinyayê bû. 
2- Mohr, xitm (berepaş) - 
Navekî jinan. 3- Di evînê 
de îxanetkar, durû - No- 
tayek (berepaş). 4- Pirsgi- 
rêk, serêşan - Burh, herdu 
xetên ku li ser çavê meriv 
in. 5- Hacetek muzîkê (be- 
repaş) - Ser û çav, rûçik - 
Vexwarinek (berepaş). 6- 
Destnîşana kesê duyem 
(berepaş) - Karxane, kar- 


geh. 7- Bê ziman, naxive - 
Pê re ye, li ser e, tîne (be- 
repaş). 8- Bi belgeyê lîztin, 
delîl xirakirin. 9- Elok, 
kesên ji bajarê Şamê. 10- 
Têrnekirin, qîmnekirin - 
Rengek, rengê şevê. 11- 
Pronavê yekem. 12- Hey- 
wanek Amerîkayê, cinsekî 
deve yê. 13- Lep, dest û 
pênc tilî (berepaş). 14- în- 
ternet Explorer. 15- Pê av 
û şorbe tê vexwarin. 16- 
Bizmarê gir û mezin. 


10 11 12 13 14 15 16 



D i lêkolînên nû de zanayên 
Amerîka ji bo nemana êşa 
gelek nexweşiyan, bi taybet jî êşa 
serî û diranan, balê dikişînin ser 
giringiya sîran. Ji bo ku sîr ban- 
dora xwe bike, pêwîst e sîr bê 


paqij kirin, qaşil jê bê cûdakirin 
û piştre ew li ser cîhê ku diêşe bê 
danîn. Mirov piştî demeke kin 
hest bi kêmbûn, an jî nemana wê 
êşê dike. Ew jî ji ber wê sedemê 
ye ku sîr êşê dikişîne nava xwe. 


Hefta pêş me çalakiyên Kurdan 


Mîr Qasimlo li Frankfûrtê ji romanên xwe dixwîne 

Mîr Qasimlo ji romanên xwe yên bi navê "Giyanên Bahozî" û 
"Wêneyên Keserê" çend beşan dixwîne. Ligel vê ewê helbestên 
xwe jî pêşkêş bike û di dawiya bernamê de, wê beşa pirs û jî were 
lidarxistin 


Dem: 8'ê Nîsanê 2011 

Cih: Gunes Theater - Rebstöckerstr.41-53 

60326 Frankfurt 

Tel.: 069-77076997 



Konferans 



Pirsa Kurd, Hilbijartin û Hak-Par 

Kemal Burkay Siyasetmedar û Nivîskar 
ram Bozyel Serokê Hak-Par'ê 

Dem: 9 Nîsan 2011 
at: 17.30 

avnîşan: Altes Spital Solothurn 
Kultur & Kongresse 

Oberer Winkel 2 4500 Solothurn / Swîsre 


Organizator (Rêkxer): 

Lijna Piştgiriya Hak-Par'e û KOMKAR 


Peyamên xwe ji Rûdawê re bişîn 


Xwendevanên hêja, 

êdî hûn dikarin peyam û îlanên xwe ji me re bişînin, ew ê belaş 
li vir werin weşandin. Hûn dikarin peyamên sersaxiyê, pîrozbahi- 
yan, agahiyên derbarê hemû cûreyên çalakiyan bi rêya e-mail a me 
(info@rudaw.eu) ji me re bişînin. Bi şertê ku nivîsên we ji 100 
peyvan ne dirêjtir bin, em ê wan li vir biweşînin. 


REKLAMA WE 

dikare li vir be! 


Rojnameya Rûdawê bi erzanî reklam û peyamên we dighîne 
bi hezaran sermayedar û xwendevanên Kurd 

Serîli me bidin: 

Buro: +49 (0)221-26 00 4002 
Mobil: 0152-54 86 5621 
e-mail: rudawname@googlemail.com 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 





































































































































1 1 Rojekl pSer4frî ku'li meyd' P ' S ' kel< 

konserek heye" ' n meydana bo jêr, "îşev 

C s^rjs&i 

bûn, derketVtt r rrin n yd -- anê9e,ekîaa '> 

xê^nfbûn^p^Q^j^^^^^o^dijûnan (si- 
j ' a in. Lê ev mirovên xweper«t cTmn en£ !l *"? 

[= a P^ on^te^^ , 

' 4i - deng J 

Memo, kabêje 
masî çîma ni- 
kare biaxive?! 


Navê min Melînda ye. Dê û bavê min xelkê 
Mêrdînê ne. Ez jî li Almanya ji dayîk bûme 
Çend mehên din ez ê bibim sê salî. Ez niha 
diçim baxçeyê zarokan. Ez bi kurdî baş dia 
xivim û stranên kurdî distirim. Ez ji 
strana şemamê pir hez dikim. 


Mamoste, eger 
serê te jî bikin 
nava avê tu jî w 
j? nikaribî 

ÊS^biaxivî 


info@rudaw.eu 



KAROK 


dixwazî wêneyê xwe li vir bibînî? 


Amedekirina rûpela zarokan: Sevda Şafîk 






























